SNSD nastavlja da privatizuje institucije Republike Srpske - ReStart Srpska\nMjere švajcarske vlade za pomoć privredi: Spremno 40 mi ...\nZašto ne želim da se solidarišem sa vama ...\nSNSD nastavlja da privatizuje institucije Republike Srpske\nDa vladajuće stranke uveliko koriste državne resurse u svoju partijsku korist, odavno je jasno. Posljednji u nizu takve prakse održao se u Palati predsjednika Republike Srpske, gdje je održan partijski sastanak SNSD-a. Po svoj logici stvari, ovakav potez predstavlja privatizovanje državnih resursa i njihovo potčinjavanje vladajućim političkim partijama. Da je ovaj sastanak, na primjer, naslovljen kao sastanak Predsjednika RS sa predstavnicima SNSD-a, ne bi bio nikakav problem. SNSD je trenutno najveća politička partija u RS i kao takva predstavlja jednog od najznačajnijih političkih subjekata u RS.\nMeđutim, ovo nije bio sastanak predsjednika RS sa predstavnicima SNSD-a, već upravo sastanak vrha jedne političke partije. Kao takav, jedino pravo mjesto gdje je trebao da bude održan jeste u stranačkim prostorijama SNSD-a a nikako u Palati predsjednika RS. Na ovaj način su, po ko zna koji put, rukovodioci SNSD-a jasno stavili do znanja da za njih državne institucije predstavljaju stranački plijen, i da će ga kao politički plijen, staviti u funkciju svoje političke partije. Ovakvim ponašanjem SNSD od RS pravi privatnu republiku koristeći sve državne resurse u vlastitu korist. Time nas sasvim precizno udaljavaju od onih modela ponašanja koji su prihvatljivi u demokratski razvijenim društvima, a RS stavljaju u red država kao što su Sjeverna Koreja.\nJoš jedan važan momenat u cijeloj ovoj priči je da je ovakvo ponašanje karakteristično za komunističke jednopartijske države i sisteme, a nikako nije praksa razvijenih demokratija, kakva bi RS trebalo da bude, i za šta se, barem deklarativno, svi zalažu. Ovakvim ponašanjem SNSD jasno stavlja do znanja da je nasljednik i baštionik komunističke ideologije koja ja vladala u SFRJ. Ovo je naravno tačno i ukoliko se pogledaju biografije vodećih ljudi u SNSD-u, vidjeće se da su svi oni bili ili rukovodeći kadrovi Komunističke partije ili su im očevi bili visokopozicionirani pripadnici ove partije. Problem je što ovo nije jasno narodu u RS koji nasijeda na propagandu sa RTRS-a, ali to je već druga tema.\nNa ponašanje SNSD-a u svakom slučaju teško može da se utiče, ali da stvari treba nazvati pravim imenom i jasno reći da ovakvo ponašanje od RS pravi privatnu državu jedne partije naša je, ne samo obaveza, nego i dužnost. I ma koliko se nekome učinile ovakve stvari banalne i kao nešto što ne treba da predstavlja veliki problem, upravo se na na ovakvim „sitnicama“ razlikuje uređena demokratska država od privatne, komunističke države. Jer nakon nereagovanja i prećutkivanja ovakvih „sitnica“, po principu „kuvane žabe“, jednostavno dođemo do pozicije da vlastima padne na pamet da donosi zakone koji su poslednjih dana predlagani, a koji predstavljaju veliki udar na slobodu i prava građana.


Aktuelno - Glas Amerike\nNovi ministar finansija – profesionalac ili poslušnik?\nOdlazak Dušana Vujovića sa mesta ministra finansija i mnogi oštri kritičari vlasti i aktuelne vlade dočekali su sa izrazima žaljenja. Iako je pozicija šefa finansija u nekoj državi jedna od ključnih, od njegovog zamenika ekonomski komentatori ne očekuju mnogo šta novo - čak tvrde da je potpuno nebitno ko će se na toj funkciji naći. Vujović se, kako je zvanično bilo saopšteno, povukao iz ličnih razloga. Premijerka mu se kratko zahvalila No, izvori nekih medija iz Vlade Srbije, tvrde da je pored ličnih, bilo i profesionalnih razloga. Premijerka Ana Brnabić kratko se zahvalila Vujoviću na angažmanu, opozicija je uzalud postavljala pitanja u Skupštini zbog čega je on otišao, a ekonomisti u prvim komentarima upozoravali da bi ta ostavka mogla da uzdrma srpsku ekponomiju. Istvoremeno, prema pisanju medija, postizanje novog sporazuma sa MMF-a odloženo je, pošto formalno dogovor ne može da bude odobren bez ministra finansija Srbije. Glavna urednica Nove ekonomije, Biljana Stepanović, kaže za Glas Amerike da bi novi ministar finansija morao da nastavi politiku Dušana Vujovića i da pre svega proba da postigne aranžman sa Međunarodnim monetarnim fondom. "Bez obzira na to što mi trenutno ne povlačimo novac od MMF-a, činjenica da sa MMF-om nije sklopljen aranžman ovoj vlasti prosto nije potrebna i mislim da to sebi ne bi smeli u ovom trenutku da dozvole", kaže ona. "U svakoj zemlji mesto ministra finansija je ključno mesto u vladi i to bi tako treblao da bude. S obzirom na to kako kod nas funkcionišu vlada i cela država, a funkcionišu tako da se o svemu pita jedan čovek - Alesandar Vučić - u ovom trenutku manje je bitno ko će biti ministar finansija. Ako to bude neko iz njegovog kruga ljudi koji su više poznati po svojoj lojalnosti i poslušnosti Vučiću nego po svojim profesionalnim karakteristikama, onda će stvarno da bude svejedno", kaže Stepanović i podseća na to da je Vujović otišao i iz profesionalnih, a ne samo ličnih razloga, što je, kako kaže, ključno. "Imam utisak da tu nešto ozbiljno škripi i od ličnosti budućeg ministra finansija zavisiće odgovor na pitanje koliko će on da bude samostalan u svom odlučivanju i profesionalan, a koliko će biti samo politički postavljena figura". Ekonomista Milan Prokopijević još je direktniji: "Potpuno je nebitno ko će biti ministar finansija, jer ko god da bude moraće da sluša Aleksandra Vučića. Iz tog ugla gledano, za očekivati je da ministar postane neko ko nema ni profesionalnog, ni ljudskog ugleda", kaže on za Glas Amerike. "Irelevantno je i pitanje šta čeka novog ministra, jer on će raditi šta Vučić bude naredio - neće on voditi neku svoju politiku. Šta bi trebalo - to je druga priča. Trebalo bi da nije ovakva vlada i mnogo toga još, trebalo bi da se misli o nekom redu i nekom normalnom poretku stvari, ali o tome ovde niko ne misli", izjavio je Prokopijević. On nije želeo da da širu procenu ekonomske politike aktuelne vlasti. "Čovek koji je do te mere nepredvidiv, kome činjenice i stvarne okolnosti ne znače ništa, o njegovoj ekonomskoj politici užasno je nezahvalno govoriti", kaže Prokopijević i ocenjuje da se ona vodi na "od dana do dana, kao i politika u drugim oblastima".\n05/22/2018 03:47 PM\nCrna Gora je predvodnik integracija na Zapadnom Balkanu, ali bi trebalo nastaviti sa reformama, ocijenjeno je na forumu To Be Secure, koji okuplja više od 400 učesnika iz cijelog svijeta. Obraćajući se učesnicima skupa, predsjednik Crne Gore Milo Đukanović poručio je da Crna Gora neće klečati pred vratima Evropske unije. Konsolidacija Evropske unije i proces proširenja trebalo bi da se dešavaju istovremeno, jer sve što ostaje izvan pažnje EU - a Balkan je to bio - može prije predstavljati problem Brisela, poručio je predsjednik Crne Gore, Milo Đukanović. On je, na panelu „Zapadni Balkan između neriješene prošlosti i novonastalih izazova“, u okviru osmog 2BS Foruma koji se održava u Budvi, rekao da je Zapadnom Balkanu potrebna integracija. „Integracija Zapadnog Balkana je isto što i stabilnost. Integracija znači povratak zemalja Zapadnog Balkana evropskom civilizacijskom putu“, rekao je Đukanović. On kaže da su “evropska i evroatlanstka perspektiva danas zamagljeniji nego s početka vijeka”, a kao jedan od razloga usporavanja i pada entuzijazma na Zapadnom Balkanu, Đukanović navodi predugo trajanje priče o zamoru. Tvrdi da nema bolje konsolidacije za Evropu i boljeg puta u njenu globalnu konkuretnost od ujedinjenja. “Sve što ostaje izvan pažnje Evropske unije, a Balkan je to bio, može prije predstavljati problem Evropskoj uniji, nego što će se EU zaštititi onog što bi mogle biti posljedice vanevropskog modela”, kazao je Đukanović. Crna Gora i on, kako je rekao, ne spadaju u one koji inferiorno gledaju na partnerstvo sa EU. “Mi ne mislimo da treba stojati, klečati i moliti da se otvore vrata EU. Mi smo spremni da preuzmemo svoj dio odgovornosti”, poručio je Đukanović. Zamjenik pomoćnika državnog sekretara Sjedinjenih Američkih Država za evropska i evroazijska pitanja Metju Palmer kazao je da je Crna Gora predvodi proces evropskih integracija u regionu, ali kaže da “Podgorica mora da se ponovo fokusira na zatvaranje poglavlja i sprovodi ključne reforme koje će iskorijeniti organizovani kriminal i unaprijediti ekonomiju”. "Brutalni napad na novinarku "Vijesti" ovoga mjeseca podsjeća nas koliko su važne medijske slobode i podsjeća nas na važnu ulogu koju imaju mediji i odgovornosti koje treba da imaju političari. Crna Gora treba da podstiče atmosferu okruženja u kome mediji imaju slobodu da vrše svoju ulogu", kazao je Palmer na otvaranju 2bs foruma u Budvi. Prema njegovim riječima sloboda medija nije samo fraza, jer su, kaže, “slobodni mediji osnova demokratije, a u tome sve institucije moraju da imaju svoju ulogu”. Palmer je istakao je da Amerika ne može da se vrati na Balkan, jer nikad nije ni napustila Balkan. „Mi smo posvećeni dugoročnim partnerstvima, želimo Evropu koja je napredna i snažna, a Balkan je dio toga. Želimo da vrijednosti koje mi dijelimo budu integrisane u vaše institucije. Nastavićemo da pružamo podršku kako bi se unaprijedile reforme, vladavina prava, bezbjednost na granicima, kako bi se borili protiv kriminala i korupcije“, kazao je Palmer. Crnogorski premijer Duško Marković istakao je da je Crna Gora nepovratno i stabilno na putu koji je davno i bez dilema zacrtala, ali da je Balkan -nedovršen posao. On je, otvarajući 2BS forum u Budvi, kazao da je Balkan opterećen problemima te da stoga treba rješavanjem otvorenih pitanja u regionu, "ohrabrivanjem i podsticanjem dobrih trendova i sprovođenjem reformi iskoristiti činjenicu da je u posljednje vrijeme i u Briselu i u Vašingtonu obnovljen interes za ovaj dio svijeta". „Promijenjena geopolitička situacija u kojoj se Balkan još jednom našao na sudaru interesa, ilegalne migracije, terorizam, porast hibridnih prijetnji, ekonomska nestabilnost, samo su neka pitanja koja opterećuju region. Međutim, važno je prepoznati pozitivne trendove, ohrabriti ih i dodatno podstaći. Procesi priključenja EU i NATO-u su se istorijski pokazali, i nastavljaju da to budu – glavni pokretači demokratskih i reformskih procesa”. Marković je istakao da postoje “pokušaji da se osujeti opredjeljenost regiona da bude dio evropske i evroatlantske porodice i da je zato je važno raditi na očuvanju i punom ostvarenju ove vizije. Svaka alternativa ovim procesima vraća unazad i ugrožava demokratske i civilizacijske iskorake koji su napravljeni“, rekao je Marković.\n05/21/2018 10:00 PM\nCrna Gora obeležila Dan nezavisnosti\nCrna Gora slavi Dan nezavisnosti, datum kada je pre 12 godina na referendumu obnovila svoju nezavisnost. Na svečanostima povodom Dana nezavisnosti, crnogorski lideri su podsetili na uspehe državne politike i poručili da su spremni da odbrane vitalne nacionalne interese zemlje.\n05/21/2018 09:37 PM\nUprkos neuhranjenosti velikog broja dece, Egipćani imaju običaj da bacaju hranu\nUprkos neuhranjenosti dece, Egipat se nalazi među zemljama koje najviše bacaju hranu - godišnje svakia osoba u proseku baca 73 kilograma zdrave hrane. To se najčešće događa za vreme muslimanskog svetog meseca Ramadana. Dok mnogi u Egiptu nastavljaju sa tom navikom, drugi nastoje da pronađu bolji način da hrana ne završi na otpadu.\n05/21/2018 09:02 PM\nŽene u Saudijskoj Arabiji uskoro za volanom\nŽene u Saudijskoj Arabiji deli samo nekoliko nedelja od sticanja prava na vožnju i pripreme za veliki dan uveliko su u toku. Dok neke od njih i dalje uzimaju časove vožnje, ima onih koje su već odabrale svoj automobil i jedva čekaju da pritisnu papučicu za gas. Za samo mesec dana Saudijke će moći legalno da sednu za volan. U međuvremenu, na sajmu automobila namenjenom isključivo novim vozačima, dame su dobile šansu da se pripreme za vožnju. “Veoma sam srećna i želim da pogledam automobile, dostupne modele, istražim koji mi najviše odgovara, kolika je cena i koje su opcije.”, rekla je Nisri Sulejmani, jedna od posetiteljki sajma. Kako bi unapred iskusile delić onoga što ih očekuje mnoge žene odlučile su se za simulatore vožnje. Poboljšanje mobilnosti žena, pružanjem pristupa sopstvenom vozilu, dobrodošao je potez, rekla je jedna Saudijka. Za svakog posetioca ili posetiteljku sajma instruktori su pripremili osnovni kurs iz vožnje, kako bi ih upoznali sa saobraćajnim pravilima. “Kunem vam se, osećaj je neverovatan, ali najvažnije je imati hrabrosti i ukloniti bilo kakav strah. Jako sam srećna.”, objasnila je polaznica škole Lama Al Sabag. U dekretu objavljenom prošlog septembra, kralj Salman izdao je naredbu da ukida zabranu vožnje za žene, koja stupa na snagu u junu. Prema izveštajima, ova odluka mogla bi doneti Saudijskoj Arabili devet miliona novih vozača i podići prodaju vozila za 20 odsto.\n05/21/2018 08:53 PM\nNacionalna debata “Nasilje nad ženama i devojčicama u Srbiji - između obaveza i realnosti” otvorena je danas, a pesimistična činjenica da je od početka godine ubijena 21 žena, govori da je državi itekako potrebna ovakva rasprava. Predsednik parlamentarnog Odbora za ljudska i manjinska prava i ravnopravnost polova Meho Omerović rekao je da je novi zakon o nasilju nad ženama doneo bolju koordinaciju svih uključenih službi, ali da u praksi još uvek postoje predrasude i mišljenje da nasilnik ima pravo da sa žrtvom “radi šta hoće”. Ključno je pitanje, smatra Omerović, šta se desi kada policija reaguje, šta je rezultat prijava nasilja i izrečenih mera. “Šta je uradilo sudstvo i tužilaštvo, koliko ima izrečenih presuda, jer je to jedini rezultat koordinacije, konačna presuda gde nasilnik ide u zatvor na izdržavanje kazne”, rekao je Omerović i podvukao ekonomsko osnaživanje žena kao jedan od načina da žena ne trpi nasilje. Prema analizi Autonomnog ženskog centra (AŽC) od 26 slučajeva ubistva žena, njih 23 ubijene su od strane partnera sa kojim su bile u vezi ili braku. Statistika govori i da je u dve trećine slučajeva nakon ubistva izvršeno i samoubistvo. Prema analizi AŽS od 26 ubijenih žena, njih 16 se obratilo institucijama za pomoć, a samo u pet slučajeva su podatke imale sve tri nadležne institucije. Omerović je istakao da nasilje u porodici ne sme biti privatna stvar, već da je to problem celog društva. “Šta ćemo sa Centrima za socijalni rad, sa tužilaštvom, pravosuđem u celini. Takođe, uloga obrazovanja, lekara.Imamo problem po meni da nam fale obučeni ljudi u Centrima za socijalni rad, čak i u tužilaštvu i pravosuđu”, rekao je Omerović. Državna sekretarka u MUP Biljana Popović Ivković rekla je da su podaci o broju izrečenih hitnih mera, kao i atmosfera u kojoj su se žene ohrabrile da više veruju institucijama i da više prijavljuju nasilje – najbolji dokaz da je godinu dana od primene novog zakona o nasilju u praksi, pokazano da je efekat zakona dobar. “Kada govorimo o 2018. godini, nju karakterišu brutalna ubistva - od 18 žrtava, u sedam slučajeva korišćen je nož, u šest slučajeva fizička snaga, a u 15 slučajeva žene nisu prijavile nasilje. Važno je da se svi udružimo da nešto učinimo da se prekine kontinuirano decenijsko nasilje nad ženama”, navela je. “Takođe, 900 policijskih službenika obučeno je do danas, a želimo da taj broj bude i veći kako bi bili adekvatno obučeni za slučajave nasilja u porodici”, rekla je Popović Ivković. Viša savetnica u Koordinacionom telu za rodnu ravnopravnost Ljiljana Lončar kaže da je uklanjanje ustaljenih rodnih obrazaca, predrasuda i neravnoteže moći muškaraca i žena veoma složen proces, a da je u tom procesu veoma važno učešće dečaka i muškaraca. “Obrazovanje je ključ i to obrazovanje od najranijeg doba, pa kroz srednje škole i fakultete, jer kada već jednom formirate stav o odnosu prema nasilju to je veoma teško menjati”, rekla je ona i dodala da bi bilo značajno da se formira telo na nivou države koje bi se bavilo praćenjem slučajeva femicida.\nĐina Haspel položila zakletvu na mesto direktora CIA\nĐina Haspel položila je zakletvu na mesto direktora CIA, a svečanoj ceremoniji održanoj u glavnom sedištu obaveštajne agencije prisustvovao je i predsednik Donald Tramp. Tramp je Haspelovu nazvao veoma specijalnom osobom, koja je, kako je rekao, pokazala ogromnu posvećenost i izuzetne veštine u služenju svojoj zemlji, dodavši da niko nije bolje kvalifikovan za tu poziciju od nje. Senat je potvrdio nominaciju Đine Haspel na mesto direktora CIA-e sa 54 glasa, čime se završila burna rasprava o njenom imenovanju. Sporna je bila uloga Haspelove u periodu kada je CIA koristila kontroverzne metode „simuliranog davljenja“ u ispitivanju osumnjičenih za terorizam, posle napada 11. septembra 2011. Lider republikanske većine u američkom senatu, Mič Mekonel, pohvalio je Haspelovu, ocenivši je kao, kako je rekao, jedinu kvalifikovanu osobu sposobnu da se suoči sa najvećim nacionalnim bezbednosnim izazovima, čime je zaslužila poštovanje I divljenje zaposlenih u CIA.\n05/21/2018 07:54 PM\nBivši predsednik SAD Barak Obama i njegova supruga Mišel potpisali su višegodišnji ugovor sa mrežom Netfliks o produciranju filmova i serija, saopštila je ta kompanija. Obame će kroz produkcijsku kuću „Higher Ground Productions“ biti producenti serija, dokumentaraca i filmova, navodi se u saopštenju Netfliksa. Zbog ovog dogovora bivši predsednik Barak Obama i njegova supruga biće prisutniji u javnosti nego što je uobičajeno za bivši predsednički par. Netfliks ima 125 miliona korisnika širom sveta i ovim će proširiti javni angažman bivšeg predsedničkog para. “Jedna od najlepših stvari tokom javnog angažmana je to što upoznate mnogo fascinantnih ljudi i možete da im pomognete da podele svoja iskustva sa širom publikom. Zato smo Mišel i ja veoma uzbuđeni zbog saranje sa Netfliksom, nadamo se da ćemo negovati talenat, inspirisati one koji promovišu empatiju i razumevanje i pomoći im da svoje priče podele sa celim svetom”, napisao je Barak Obama.\n05/21/2018 05:15 PM\nSekretarijat za pravosuđe, pod pritiskom predsednika Donalda Trampa, zatražio je od generalnog inspektora da istraži da li je FBI bio politički motivisan u sprovođenju kontraobaveštajne istrage o ruskom mešanju u predsedničke izbore 2016. Ovaj potez Sekretarijata za pravosuđe usledio je pošto je predsednik Tramp na Tviteru zatražio da se istraži da li se FBI infiltrirao ili nadzirao kampanju u političke svrhe I ako jeste “da li su to zatražili ljudi iz Obamine administracije”. Sekretarijat za pravosuđe je zatražio da generalni inspektor proširi istragu o primeni Zakona o nadzoru stranih obaveštajaca, odnosno da otkrije da li je bilo političke motivacije u tome što je američki profesor u penziji Stefan Halper davao informacije FBI-u o svojim kontaktima sa trojicom članova Trampovog izbornog štaba. Zamenik sekretara za pravosuđe Rod Rozenstajn, koji nadzire istragu Roberta Malera o Rusiji, rekao je da “se moraju preduzeti odgovarajuće mere ako se neko nepropisno infiltrirao i nadzirao učesnike predsedničke kampanje”. Nekoliko minuta pošto je na Tviteru Tramp zatražio istragu, zvaničnici Obamine adminsitracije su reagovali i poručili da je Trampov zahtev možda najozbiljnije mešanje u pravosudni sistem SAD otkad je predsednik otpustio direktora FBI-a Džejmsa Komija. Tramp se ranije požalio na to da su FBI i Sekretarijat u njegov izborni štab ubacili špijuna, a neki mediji su objavili da je to Stefan Halper, 73-godišnji profesor na britanskom Kembridžu, koji je u prošlosti radio za tri republikanske administracije. Predsednik SAD se ponovo žalio na istragu o Rusiji i na Tviteru napisao da “stvari postaju smešne”, upitao kada će istraga biti završena i konstatovao da će “lov na veštice uskoro koštati 20 miliona dolara”. Jedan od Trampovih advokata Rudi Đulijani je rekao da mu je Robert Maler preneo da će istraga o opstrukciji pravde biti gotova do 1. septembra. Ali to niko iz Malerovog tima nije potvrdio. Đulijani je rekao da se i dalje pregovara o tome hoće li Donald Tramp biti intervjuisan u sklopu istrage.\n05/21/2018 04:40 PM\nNapadi na istraživačke novinare u Evropi poprimili su razmjere krize, ocijenila je u intervjuu za Glas Amerike koordinatorka za Evropu i Centralnu Aziju u Komitetu za zaštitu novinara Nina Ognjanova. Komentarišući nedavni napad na crnogorsku novinarku Oliveru Lakić, Ognjanova je poručila da rješavanje tog slučaja mora biti prioritet za crnogorsku vladu. Istraživački novinari u Crnoj Gori, ali i drugim evropskim zemljama rade u izuzetno neprijateljskoj atmosferi, upozorava nevladina organizacija Komitet za zaštitu novinara, sa sjedištem u Njujorku. "I tu nije samo riječ o napadima za koje su odgovorni kriminalci ili neprijatelji slobodne štampe, već i o neuspjehu vlada da zaštite novinare, da saslušaju njihove probleme i da ozbiljno istraže prijetnje protiv njih, prije nego što se dogodi neminovna i konačna cenzura - ubistvo. Ovo je kriza, koja se pogoršava", kaže koordinatorka za Evropu i Centralnu Aziju u Komitetu za zaštitu novinara Nina Ognjanova. O činjenici da novinari nisu bezbjedni, niti zaštićeni, svjedoče ubistva novinara na Malti i u Slovačkoj, Dafne Karuane Galicije i Jana Kucijaka, kao i napad na novinarku “Vijesti” Oliveru Lakić u Crnoj Gori, ističe u intervjuu za Glas Amerike koordinatorka programa za Evropu i Centralnu Aziju, Nina Ognjanova. "Crnogorske vlasti moraju da sprovedu agresivnu, nezavisnu i efikasnu istragu i da pronađu odgovorne za brutalni napad na Oliveru Lakić i prije toga za bombaški napad na Seada Sadikovića, još jednog istraživačkog novinara, koji je napadnut manje od mjesec dana prije Olivere Lakić. Ta dva krivična djela moraju se brzo riješiti, kao najveći prioritet", poručuje Ognjanova. Najugroženiji su oni koji izvještavaju o organizovanom kriminalu i korupciji. "Dafne Karuana Galicija je o tome izvještavala, to je bila njena životna misija. Jan Kucijak je takođe brutalno ubijen zbog toga. U Crnoj Gori to je naročito osjetljiva tema zato što su organizovani kriminal i korupcija, prema izvještavanju novinara, na neki način povezani sa onima koji imaju moć", objašnjava Ognjanova. Krivac za trenutnu sumornu medijsku sliku na evropskom tlu je nekažnjivost. U velikom broju slučajeva napada ili ubistava novinara u Evropi, prema ocjeni Ognjanove, bilo je upozoravajućih nagovještaja – koji su međutim ignorisani. "Bilo je prijetnji, kampanja blaćenja, pritisaka na novinare da otkriju svoje izvore, da ne objavljuju istraživačke izvještaje. Vlasti su ignorisale prijetnje koje su novinari prijavljivali, nije im data zaštita, kao u slučaju Jana Kucijaka i Karuane Galicije. Nisu riješeni prethodni napadi na njih, kao što nije riješen ni prethodni napad na Oliveru Lakić koji se takođe dogodio ispred njenog stana. Neprijatelji medija i novinara se osjećaju dovoljno smjelim da napadnu novinare i dobre su šanse da će proći nekažnjeno. I ta atmosfera nekažnjivosti je kulminirala do tačke do koje napadači smatraju da im je dozvoljeno da tuku, zastrašuju i ubijaju novinare", kaže Ognjanova. Opasnoj atmosferi za novinare doprinosi i neprijateljska retorika koja dolazi sa najviših nivoa vlasti što je, smatra Ognjanova, slučaj na Balkanu, ali i u centralnoj i jugoistočnoj Evropi. Zbog postojeće situacije, Komitet za zaštitu novinara poručuje da bi rešavanje slučajeva napada trebalo bude prioritet ne samo za vlade, već i za Evropsku uniju. "EU je veoma svjesna pritiska na njene institucije da sa domaćim vladama pronađu brzo i efikasno rešenje za ovu krizu. Sloboda medija mora biti prioritet agendi bilateralnih i multilateralnih sastanaka i sporazuma. I ako se ti zločini ne riješe, ne treba nastaviti uobičajenu komunikaciju", zaključuje Nina Ognjanova. A dok se uslovi za rad novinara ne poboljšaju, najveći gubitnik će biti javnost koja će, naglašava Nina Ognjanova, ostati gluva i slijepa za važna i osjetljiva pitanja kao što su korupcija i kršenje ljudskih prava\n05/21/2018 10:20 AM\nIranski ministar inostranih poslova Džavad Zarif rekao je u nedelju da evropska politička podrška očuvanju međunarodnih nuklearnih napora iz 2015. nije dovoljna, ukoliko previše evropskih kompanija okonča svoje investicije u Iranu. "Kaskada odluka kompanija iz EU da okončaju svoje aktivnosti u Iranu čini stvari mnogo komplikovanijim", rekao je Zarif posle sastanka sa komesarom za energetiku Evropske unije, Miguelom Ariasom Kaneteom. Iranska državna televizija IRIB citirala je Zarifa kako kaže: "Sa izlaskom Sjedinjenih Država iz nuklearnog sporazuma, očekivanja iranske javnosti od Evropske unije su porasla... a politička podrška EU nuklearnom sporazumu nije dovoljna". Uz pretnju ponovnog uvođenja sankcija SAD protiv evropskih kompanija koje posluju u Iranu, nekoliko stranih firmi već se povuklo iz te zemlje. Francuska naftna kompanija Total saopštila je da napušta 4,8 milijardi vrednu investiciju u Iranu, osim ako ne bude izuzeta od sankcija SAD, dok druga energetska kompanija, Enži, saopštava da planira da obustavi rad na inženjeringu u Iranu pre novembra, za kad SAD kažu da će ponovo uvesti sankcije. "Evropska unija mora da preduzme konkretne dodatne korake kako bi povećala svoje investicije u Iranu", rekao je Zarif. "Predanost EU sprovođenju nuklearnog sorazuma nije u skladu sa najavama verovatno povčanja glavnih evropskih kompanija". Lideri EU obećali su da će pokušati da očuvaju sporazum sa Iranom, ali i zaključili da to neće biti lako. Arias Kanete kaže: "Moramo da očuvamo ovaj sporazum, da ne bismo morali da pregovaramo novi. Naša poruka je vrlo jasna - ovo je nuklearni sporazum koji funkcioniše". Ukoliko se nuklearni sporazum raspadne sledeći odluku predsednika Donalda Trampa o povlačenju SAD iz njega, Iran preti da će obnoviti obogaćivanje industrijskog uranijuma "bez ograničenja". Ekonomija Teherana obogaljena je sankcijama koje su uvedene pre nego što je bio postignut međunarodni sporazum koji je ograničavao iranski nuklearni razvoj, u zamenu za okončanje sankcija. Čak i kada je Tramp izveo SAD, preostalih pet potpisnica - Velika Britanija, Francuska, Nemačka, Rusija i Kina - rekle su da će nastojati da ostanu u paktu sa Teheranom. SAD su rekle da žele da uvedu sankcije kako bi prisilile Iran da pregovara o novom sporazumu sa snažnijim merama usmerenim ka obuzdavanju razvoja njegovog nuklearnog oružja, okončavanju probi balističkih raketa i obuzdavanju mešanja po Bliskom istoku.\n05/20/2018 10:06 PM\nZamenik guvernera Teksasa: Napadi vatrenim oružjem zbog "nasilnih video igrica"\nPorodice i prijatelji žrtava masovne pucnjave u srednjoj školi u Santa Feu, Teksasu, prisustvovali su misama u nedelju i odali poštu onima koji su ubijeni pre dva dana. U pucnjavi je ubijeno 10 osoba, među njima i učenica iz Pakistana koja je bila na razmeni, i nastavenici koji su u školi radili kao zamene. Na misi u crkvi u Santa Feu bio je i guverner Teksasa Greg Abot. Zamenik guvernera Teksasa Den Patrik povezao je napade vatrenim oružjem sa "nasilnim video igricama i društvenim mrežama" i rekao da se u SAD više ne ceni život. "Bilo da je reč o abortusu, raspadu porodica, nasilnim filmovima ili video igricama", rekao je Patrik za ABC i insistirao da se naoružaju nastavnici u školama - što je kontroverzni predlog lobista za oružje. Fred Gutenberg, otac jedne od učenica ubijene u školi na Floridi u februaru, rekao je da su Patrikovi komentari "idiotski" i "moronski". Gutenberg je pozvao na oštriju kontrolu oružja. Za teško ubistvo u školi u Teksasu optužen je 17-godišnji Dimitrios Pagourcis, učenik škole u Santa Feu u kojoj je počeo da puca oko 8 ujturu. Guverner Teksasa Greg Abot potvrdio je da su pronađene i eksplozivne naprave u školi, ali i automobilu i kući napadača. Abot je rekao i da je Pagourcis pred sudom odabrao da se brani ćutanjem. On je, pre nego što je uhapšen, hteo da počini samoubistvo. U školi u Santa Feu je pucao iz pištolja i revolvera koji su pripadali njegovom ocu.\n05/20/2018 08:23 PM\nSAD i Kina su saopštile da odustanu od uvođenja međusobnih tarifa na izvoz, dan poštp su dogovorile intenzivniju ekonomsku saradnju kojom bi trebalo da se smanji trgovinski deficit između dve zemlje. Sekretar za finansije SAD Stiven Mnučin rekao je za Foks Njuz da su dve najveće svetske ekonomije "značajno napredovale i usaglasile okvir rešavanja trgovinskih pitanja". "Za sada smo odlučili da obustavimo uvođenje tariga dok ne razradimo okvir", rekao je Mnučin. Kineska državna agencija Sinhua citirala je vicecpremijera Liu Hea, predvodnika kineske strane u pregovorima sa SAD, koji je rekao da su "dve strane postigle konsenzus, da neće biti trgovinskog rata i uvođenja tarifa". Liu je rekao da je dogovor bio neophodan i istakao da "istovremeno ne može sve biti rešeno u jednom danu i da će za rešavanje ekonomskih i trgovinskih pitanja između dve zemlje biti potrebno vreme". Predsednik SAD Donald Tramp zapretio je uvođenjem tarifa na 150 milijardi dolara vredan uvoz kineske robe, a Peking je odgovorio da će isto učiniti za američku robu. Mnučin i ekonomski savetnik Bele kuće Leri Kadlou su najavili da će sekretar za trgovinu Vilbur Ros uskoro otputovati u Peking kako bi ispregovarao kupovinu veće količine američke robe i smanjio trgovinski deficit koji je prošle godine bio čak 375 milijadri dolara. Jedna od tačaka sporenja Kine i SAD je i sudbina kineske IT kompanije ZTE koja je kupovala komponente proizvedene u SAD za svoje proizvode. SAD su kaznile kompaniju ZTE zbog kršenja zabrane na trgovinu sa Iranom i Severnom Korejom. Ali ZTE je saopštila da če zatvoriti proizvodne pogone jer više ne može da kupuje ameriičke delove posle zabrane koju su SAD uvele na prodaju komponenti. Predsednik Tramp i kineski presdsednik Ši Đinping su "instruisali" Rosa da spase kompaniju i spreči gubitak kineskih poslova.\n05/20/2018 07:58 PM\n05/20/2018 04:54 PM\nMaduro pobedio na izborima u Venecueli\nPredsednik Venecuele Nikolas Maduro osvojio je još jedan šestogodišnji mandat, saopštila je izborna komisija Venecuele. Izbore u nedelju je bojkotovala opozicija zbog "krunisanja" diktatora, a osudila ih je i međunarodna zajednica. Maduro se posle posle pobede obratio svojim pristalicama u Karakasu i rekao da je pobedom ostvario "istorijski rekord". Bivši guverner Henri Falkon, koji je bio glavni Madurov protivkandidat, rekao je da "ne priznaje validnost izbornog procesa, da nije bilo izbora i da u Venecueli mora ponovo da se glasa". Isto je zatražio i drugi protivkandidat Havijer Bertuči, drugi protivkandidat, takođe je zatražio ponavljanje izbora. Falkon je osudio vladu za postavljanje crvenih šatora blbu biračkih mesta, gde su birači mogli da skeniraju bonove posle glasanja i osvoje nagradu. Kritičari kažu da se tako kupuju glasovi. Pobeda NIkolasa Madura mogla bi da izazove uvođenje dodatnih sankcija, ukljlučujući i američke na naftu. Portparolka Stejt departmenta Heder Nauert rekla je da "takozvani izbori u Venecueli nisu legitimni". "SAD stoje uz ljude u Venecueli i podržavaju njihovo pravo da izaberu svoje predstavnike na slobodnim i fer izborima". Nikolas Maduro, koji sebe naziva "sinom Uga Čavesa" rekao je da se bori protiv "američke imperijalističke zavere da sruši socijalizam i oduzme bogatstvo zemljama OPEK-a". Njegovi protivnici tvrde da je uništio nekada bogatu Venecuelu, a ispitivanja javnog menjnja pokazuju da stanovnici Venecuele krive Madura za probleme u zemlji.\n05/20/2018 03:35 PM\nLava na Havajima preti da blokira autoput\nLava iz Vulkana Kilauea na Havajima preti da blokira glavni autoput na ostrvu koji trenutno služi kao ruta za evakuaciju. Snimak Geološkog instituta SAD pokazuje lavu koja je svega 2,4 kilometra udaljena od obale i okeana, a da je vulkan izbacuje i do 100 metara u vis. Magma je uništila još četiri kuće i očekuje se da će stići i do autoputa. Zato nadležni pokušavaju da otvore put koji je blokrala lava 2014., kao alternativnu rutu za evakuaciju. Havajkna nacionalna garda naredila je obaveznu evakuaciju ako putevi budu blokirani. Do sada je evakuisano oko 2000 ljudi. Naučnici predviđaju da je moguća i velika erupcija vulkana koja bi po snazi bila slična onoj iz 1920-ih.\n05/20/2018 03:19 PM\nPredsednici SAD Donald Tramp i Južne Koreje Mun Džae In razgovarali su o tome kako da sastanak SAD i Severne Koreje ipak bude održan. Tokom telefonskog razgovora koji je trajao oko 20 minuta, dvojica predsednika su razgovarala o tome šta je najbolje uraditi kako bi se uklonile prepreke koje je Pjongjang postavio uoči istorijskog samita 12.juna u Singapuru. Tramp i Mun će se u utorak sastati u Vašingtonu. Severna Koreja zapretila je prošle nedelje da će se povući sa samita ako Južna Koreja i SAD nastave sa zajedničkim vojnim vežbama koje Pjongjang vidi kao neprijateljske. Takođe, Crveni krst Severne Koreje traži od Seula da vrati 12 radnica u restoranu koje se nalaze u Južnoj Koreji od 2016. Pjongjang smatra da je Južna Koreja organizovala otmicu tih žena, i da bi njihovo vraćanje bilo znak dobre volje Seula da popravi odnose sa Severnom Korejom.\n05/20/2018 03:04 PM\nUz poruku da je spreman da doprinese prevazilaženju podjela u društvu i ubrzanom ekonomskom rastu, novoizabrani predsjednik Crne Gore, Milo Đukanović, položio je danas svečanu zakletvu kao treći predsjednik od izglasavanja nezavisnosti. Na svečanoj inauguraciji na Cetinju, on je rekao da će dužnost predsjednika obavljati savjesno i odgovorno, za dobro svih građana Crne Gore. "Kao predsjednik države biću posvećen očuvanju nezavisnosti i suvereniteta Crne Gore i njene afirmacije kao građanske, demokratske, ekološke države socijalne pravde, utemeljene na vladavini prava", kazao je, pored ostalog, Đukanović i dodao da je potrebno zaustaviti kriminal i korupciju u Crnoj Gori i osigurati bezbjednost građana. Ocjenjujući da su odnosi na globalnom planu među najsloženijima od vremena hladnog rata, on je upozorio da bi takva situacija mogla “usporiti i donekle ugroziti evropsku perspektivu regiona zapadnog Balkana”. "Ove promjene (u globalnim odnosima) mogu bitno uticati na spoljnopoličku i bezbjednosnu sliku zapadnog Balkana", rekao je, naglašavajući da je zbog toga, ali i njenih autentičnih problema, Evropskoj uniji treba unutrašnja konsolidacija, preispitivanje vizija ujedinjenja i tempa i modela njegovog ostvarivanja. Đukanović je ocijenio da “se čini da je evropska budućnost našeg regiona danas pomalo zamagljena”, konstatujući da ona nije bila upitna krajem prethodnog i početkom novog milenijuma. "Svi pritisci i usporavanja, kao i nedostatak jačeg podsticaja društvima Zapadnog Balkana da usvoje evropske vrijednosti .... uzrokuju zbunjenost i konfuziju dijela javnosti u regionu koji predugo tavori u antievropskom političkom autizmu”, rekao je Đukanović. On je poručio da Crnoj Gori “ne trebaju obećanja o prijemu ni 2025, ni bilo koje druge godine” i dodao da će zemlja, “i bez takvih projekcija, nastaviti sa najkvalitetnijim I najbržim reformama, stremeći boljem životu građana”. “Treba nam podrška na putu savladavanja jaza istorijski naslijeđene zaostalosti ovog evropskog regiona… treba nam prije svega jasan i oročen plan infrastructure Zapadnog Balkana koji će integrisati sam region i, uz to, učiniti dostupnim tržište i društvo EU”, rekao je Đukanović i dodao da Crnoj Gori treba podrška u izgradnji institucija koje će unaprijediti vladavinu prava i podstaći svijest građana o važnosti demokratskog razvoja. Novi crnogorski predsjednik je rekao da je najvažniji zadatak vlasti u narednom periodu stvaranje ambijenta za brzo postizanje evropskog kvaliteta života za crnogorske građane, kao i ubrzani privredni rast. “Da je vječna Crna Gora”, rekao je Đukanović na kraju inauguralnog govora u zgradi Skupštine opštine na Cetinju, kome su prisustvovali visoki državni funkcioneri i članovi diplomatskog kora, dok predstavnici opozicije nisu prisustvovali inauguraciji.\n05/20/2018 12:58 PM\nDiplomate iz Evrope, Kine i Rusije, diskutuju o novom sporazumu kojim bi ponudili Iranu finansijsku pomoć u zamenu za obuzdavanje razvoja programa balističkih raketa i mešanja u regionu, u nadi da će sačuvati nuklearni program iz 2015, pišu nemačke novine u nedelju. Zvaničnici će se sastati u Beču u narednim nedeljam pod vođstvom visoke evropske diplomatkinje, Helge Šmid, kako bi raspravljali o narednim koracima nakon odluke Donalda Trampa od 8. maja da izvede SAD iz nuklearnog sporazuma sa Iranom, piše "Velt am zontag", citirajući visoki diplomatski izvor u EU. Bez učešća SAD Nemačka, Francuska, Britanija, Rusija i Kina učestvovaće na tom sastanku, ali Sjedinjene Države neće, tvrdi diplomata. Nije bilo odmah jasno da li će učestvovati Iran, koji se u prošlosti opirao pozivima da obuzda svoj program razvoja balističkih raketa. U sporazumu iz 2015, Iran je pristao da obuzda svoj nuklearni program, a da mu za uzvrat bude ukinuta većina zapadnih sankcija. Jedna od glavnih zamerki Trampove administracije jeste da sporazum nije pokrio iranski raketni program, niti podršku Teherana naoružanim grupama na Bliskom istoku, koje SAD smatraju za terorističke. Postizanje novog sporazuma koji bi zadržao nuklearne odredbe i obuzdao razvoj balističkih raketa, kao i aktivnosti Teherana u regionu, moglo bi da pomogne uverenosti Trampa da ukine sankcije Iranu, pišu novine. "Moramo da se odmaknemo od imena 'Bečki nukelarni sporazum' i dodamo nekoliko novih elemenata. Samo to će ubediti predsednika Trampa da pristane i ukine ponovo sankcije", citiraju novine višeg diplomatu EU. Komtentar nemačkog Ministarstva spoljnih poslova nije bilo moguće dobiti odmah. Ponovno uveravanje Irana Reassurances to Iran Šef energetike EU nastojao je da ubedi Iran u subotu da blok od 28 zemalja ostaje predan očuvanju nuklearnog sporazuma i jačanju trgovine sa Teheranom. Zvaničnici iz EU, Nemačke i drugih zemalja koje ostaju privržene sporazumu, rekli su da bi bila katastrofa ukoliko bi napori EU da očuvaju sporzum propali. Iran se borio da očuva finansijske benefite iz sporazuma, delom zato što zadržavanje unilateralnih sankcija SAD zbog njegovog raketnog programa odvraća glavne zapadne investitore da prave poslove sa Teheranom. Zvaničnici tragaju za novim pristupom shvatajući da će biti komplikovano za evropske firme da posluju oko američkih sankcija, pišu novine. Kaže se da bi novi sporazum uključivao milijarde dolara finansijske pomoći Iranu, u skladu sa spoazumom po kome je EU obezbedila milijarde pomoći Turskoj zato što je primila milione migranata i zatvorila granice, što je pomoglo u migrantskoj krizi 2015. Iran i evropske sile postigle su dobar početak razgovora o tome kako da se sačuva sporazum iz 2015, ali mnogo zavisi od toga šta će se dogoditi u narednih nekoliko nedelja, rekao je ministar spoljnih poslova Irana, Mohamed Dževad Zarif.\n05/20/2018 04:53 AM\nKina i Sjedinjene Države su u subotu postigle dogovor o koracima ka značajnom smanjenju američkog trgovinskog deficita sa Pekingom. To je saopšteno nakon razgovora na visokom nivou u Vašingtonu i američkih tvrdnji da nefer trgovinske prakse Kine znače da Sjedinjene Države kupuju daleko više od Kine nego što tamo prodaju svoje proizvode. Kina je obećala da će “značajno” povećati kupovinu usluga i robe, pogotovo poljoprivrednih i energetskih proizvoda. U saopštenju Bele kuće se navodi da će Vašington poslati tim zvaničnika u Kinu kako bi razradili detalje dogovora. Pomenuta je i važnost zaštite intelektualne svojine, navodeći da će dve strane raditi na postizanju “jednakih uslova za trgovinu”. Senator iz Njujorka i lider demokratske manjine Čak Šumer smatra da u saopštenju nije navedeno dovoljno detalja. Šumer je istakao da Kina često ne dopušta pristup njenom ogromnom tržištu osim ako američke kompanije ne daju kineskim firmama tehničke i poslovne tajne. Demokratski senator je dodao da kratkotrajna kupovina američke robe to ne bi nadoknadila.


Odložen početak letova iz Maribora za Beograd - Novosti - Turistički svet\nOdložen početak letova iz Maribora za Beograd\nIako su srpski mediji objavili da će VLM Airlines od 30. oktobra uspostaviti direktne letove između Maribora i Beograda, to se neće desiti u narednih nekoliko meseci, saznaje Aviatica.\nVLM Airlines nije nikada najavio takve letove, a informacije o njihovim planovima su procurele u javnost pre nego što je konačna odluka i doneta. Navodno su letovi bili planirani prvo za početak oktobra, potom za kraj, ali je, prema nezvaničnim informacijama do kojih je došla Aviatica, sve odloženo na nekoliko meseci usled nedostatka aviona za obavljanje ovog saobraćaja.\nVLM Airlines poseduje tri aviona Fokker 50 kojima planira da obavlja redovan sabraćaj iz svojih baza u Antverpenu i Mariboru. Jedan avion će u potpunosti biti angažovan na nedavno najavljenoj liniji između Antverpena (ANR) i londonskom aerodroma City (LCY). Ovu liniju VLM Airlines 30. oktobra preuzima od aviokompanije CityJet, koja će ka Londonu prestati da leti 27. aprila. Letovi će se obavljati i četiri puta svakog dana, tako da će jedan avion biti stalno angažovan na njoj, dok će druga dva aviona već obavljaju ad hoc čartere većinom po Zapadnoj Evropi.\nVLM Airlines je aviokompanija sa slovenačkom operativnom dozvolom koja je registrovana u Mariboru, ali je vlasnik ove kompanije holandski SHS Aviation preko svoje belgijske podružnice u Antverpenu. Saobraćaj će obavljati turboelisnim avionima Fokker 50 sa 50 putničkih mesta. Avioni su upisani u slovenački registar. Osim linije Antverpen – London koja je za sada jedina objavljena očekuje se da kompanija u narednom periodu objavi još redovnih linija, a jedna od njih bi mogla biti i linija između Maribora i Beograda s tim da se početak rada ove linije još uvek ne zna.


'Čini se sve kako bi se ratificirala Konvencija o pravima invalida' - Klix.ba\n'Čini se sve kako bi se ratificirala Konvencija o pravima invalida'\n6.12.2009. u 10:02\nParlamentarna skupština BiH učiniće sve kako bi Konvencija UN o pravima lica sa invaliditetom bila ratifikovana u što kraćem roku, saopšteno je iz parlamenta BiH, uz podsjećanje da će sutra u Sarajevu zasjedati Predstavnički dom parlamenta BiH.\nIz Parlamentarne skupštine BiH ističu da je rukovodstvo ove institucija učinilo sve da Prijedlog odluke o ratifikaciji Konvencije dođe u parlament, odnosno koordiniralo je aktivnosti sa Predsjedništvom i Savjetom ministara BiH te Kancelarijom za zakonodavstvo i Ministarstvom inostranih poslova.\n"Prijedlog odluke o ratifikaciji stigao je u Parlamentarnu skupštinu BiH u petak, 4. decembra, u 17.30 časova", navodi se u saopštenju.\nIz parlameta BiH ističu da su preduzeli apsolutno sve što je u njihovoj moći da nezadovoljnim invalidima, koji već četvrti dan zbog neratifikacije Konvencije EU protestuju u zgradi Parlamentarne skupštine BiH, obezbijedi optimalne uslove.\nIzražavajući razumijevanje za proteste invalida, iz parlamenta negoduju zbog izjava rukovodstva Saveza invalida BiH da se demonstranti u zgradi parlamenta bore protiv hladnoće i gladi.\n"Nije korektno isticati `da grupa invalida nastavlja protestovati uprkos gladi i hladnoći`", navodi se u saopštenju i ističe da su demonstrantima sve vrijeme dijeljeni obroci i da su obezbijeđene grijalice.\nU tekstu se dodaje da su službe Parlamentarne skupštine BiH i Služba za zajedničke poslove institucija BiH organizovali i koordinisali aktivnosti tako da je svakog dana uz demonstrante bio prisutan po jedan poslanik, a radnici Službe obezbjeđenja zgrade na usluzi su im za sve moguće zahtjeve.\n"Uz redovne obroke obezbijeđeno je konstantno prisustvo radnika hitne medicinske pomoći, stručna ljekarska pomoć i neophodni lijekovi za bolesne, a sa zbivanjima u zgradi upoznati su Agencija za istrage i zaštitu BiH (SIPA) i MUP", ističe se u saopštenju, uz napomenu da je mimo pravila kućnog reda dozvoljeno unošenje dodatne hrane u zgradu.\nIz Parlamentarne skupštine BiH podsjećaju da 3. decembra u periodu od 12.00 do 17.00 časova u zgradi parlamenta bilo upriličeno obilježavanje Međunarodnog dan invalida, kojem je ove godine prisustvovalo više od 500 invalida iz cijele BiH.\nNosilac aktivnosti obilježavanja Dana invalida bilo je Udruženje invalida BiH, ali je grupa invalida, na čelu sa Zijadom Arapčićem, predsjednikom Saveza invalida BiH, odbila izaći iz zgrade uslovljavajući to ratifikacijom Konvencije UN o pravima lica sa invaliditetom.\nBiH je prije četiri mjeseca potpisala Konvenciju UN o pravima lica sa invaliditetom, ali ona još nije ratifikovana, zbog čega je predsjedavajući Savjeta ministara BiH Nikola Špirić u petak, 4. decembra, zatražio smjenu ministra za ljudska prava i izbjeglice Safeta Halilovića.


Apel sa ulice za spas domaće proizvodnje | Banjaluka.net\nApel sa ulice za spas domaće proizvodnje\nVoćari, ratari, mljekari i drugi poljoprivredni proizvođači najavili su da će sutra mirnim protestom zatražiti pomoć od vlasti u Republici Srpskoj i BiH jer se, kako su istakli, godinama nalaze u teškom položaju.\nTačno u podne oko 1.500 ratara, sa oko 150 traktora, okupiće se na dijelu autoputa Banjaluka – Gradiška koji nije u upotrebi. Cilj im je, naglašavaju, da na miran način i na mjestu na kojem nikome neće smetati apeluju na vlasti da hitno nađu rješenje za zaštitu domaće proizvodnje, te da bude uveden plavi dizel na nivou BiH.\nRatari iz Srpske su nezadovoljni i nacrtom pravilnika o uslovima i načinu ostvarivanja podsticaja, a traže i isplatu lanjskih dugovanja, koja dosežu 41 milion KM.\n– Protesti su upozorenje vlastima u Banjaluci i Sarajevu da konačno nešto preduzmu kako poljoprivreda ne bi dotakla dno. Nećemo šetati, praviti ekscese, blokirati puteve ili institucije, samo ćemo se mirno okupiti i tražiti rješavanje nataloženih problema – rekao je predsjednik Udruženja poljoprivrednih proizvođača RS Stojan Marinković.\nAko njihovi zahtjevi ne budu ispunjeni do kraja marta, kaže Marinković, ponovo će tražiti ostavke ministra poljoprivrede RS Steve Mirjanića i ministra spoljne trgovine BiH Mirka Šarovića.\nPredsjednik Udruženja poljoprivrednih proizvođača i mljekara RS Vladimir Usorac kaže da se pravilnik o podsticajima u RS mora prilagoditi onom u FBiH jer je znatno povoljniji, pa ratari u Srpskoj gube tržišnu utakmicu.\n– Ako svi radimo na istom tržištu, onda i uslovi treba da budu isti – naglasio je dodavši da je došlo “pet do 12”.\n– U Vladi kažu da će nam prošlogodišnje podsticaje isplatiti kad stignu pare iz Rusije, ali mi ne možemo čekati taj novac, jer moramo krenuti sa proljećnom sjetvom, a nismo očistili ni dugove prema dobavljačima za prošlu godinu – rekao je Usorac.\nU Ministarstvu poljoprivrede, šumarstva i vodoprivrede RS kažu da su u ponedjeljak, na sastanku sa ratarima u vezi sa tekstom novog pravilnika o podsticajima, obećali da će uvažiti njihove prijedloge.\n– Ministarstvo će maksimalno uvažiti sve prijedloge udruženja kako bi se podržale sve ključne poljoprivredne proizvodnje u RS, u granicama usvojenog budžeta za ovu godinu – rekli su u Ministarstvu.\n– uvođenje plavog dizela\n– zaštita domaće proizvodnje\nNa nivou RS\n– isplata prošlogodišnjih podsticaja\n– usklađivanje nacrta pravilnika o podsticajima sa onim u FBiH


Skupština Kosova usvojila zakon o referendumu i službenim praznicima ⋆ Balkan PlusBalkan Plus\n08.11.2018 u 10:34\nSkupština Kosova usvojila zakon o referendumu i službenim praznicima\nSkupština Kosova usvojila je juče u prvom čitanju Zakon o referendumu kao i nacrt zakona o zvaničnim praznicima. Takođe, u prvom čitanju su usvojeni i nacrt zakona o zagađenju vazduha, a izostao je kvorum za izglasavanje zakona o vozilima kojim se predviđa povećanje starosne granice za uvoz automobila na 15 godina, kojem se oštro protivi EU. Juče je zasedalo i predsedništvo ove skupštine koje je zakazalo vanrednu sednicu za 16. novembar a na kojoj će se diskutovati o radu Ministarstva spoljnih poslova – kako je u Beogradu protumačeno, u vezi sa povlačenjem priznanja.\nTri vrste referenduma\nBez kvoruma za izglasavanje zakona o vozilima\nKoha je izvestila i da je usled napuštanja sednice od strane poslanika Socijaldemokratske partije, izostao kvorum za izglasavanje nacrta o izmenama zakona o vozilima kojim se ukida starosna granica za uvoz automobila, a koja je trenutno 10 godina.\nIzglasavanju ovih izmena zakona ovih dana se oštro protivila Evropska unija čija je specijalna predstavnica, Natalija Apostolova pozivala poslanike da ne glasaju za ovaj predlog.\n„Pozivam Skupštinu da ne glasa za predlog da se maksimalna starost automobila dozvoljenih za uvoz poveća na 15 godina. Ovaj predlog je u suprotnosti sa EU direktivama o emisiji COs. Imaće negativan uticaj na javno zdravlje. Prema poslednjem izveštaju Evropske agencije za životnu sredinu o kvalitetu vazduha, Kosovo je među najzagađenijim mestima u Evropi. Želim da podstaknem Skupštinu da starosnu granicu za uvoz automobila drži do 10 godina.“\nPredsedništvo zakazalo vanrednu sednicu o radu Ministarstva spoljnih poslova\nPre održavanja redovne plenarne sednice u sredu, zasedalo je i Predsedništvo skupštine na kom je određen datum još jedne vanredne sednice skupštine. Kosovska skupština će 16. novembra vanredno zasedati i raspravljati o radu Ministarstva spoljnih poslova Kosova i povlačenju priznanja nezavisnosti, javila je Beta.\nSednica je zakazana na zahtev LDK i Samoopredeljenja koji su negodovali zbog odbijanja ministra Bedžeta Pacolija da se odazove pozivima skupštinskih odbora da predstavi izveštaj o svom radu.


Evroliga: Zvezdi kazna od 10.000 evra i poslednje upozorenje – Studio B\nEvroliga: Zvezdi kazna od 10.000 evra i poslednje upozorenje\nEvroliga: Zvezdi kazna od 10.000 evra i poslednje upozorenje Tanjug\nObjavljeno: 01.02.2017. 16:07 Izmenjeno: 01.02.2017. 16:07\nDisciplinski sudija Evrolige kaznio je danas Crvenu zvezdu sa 10.000 evra zbog propusta na utakmici 20. kola protiv Panatinaikosa i poslao poslednje upozorenje uoči drastičnije kazne zbog „konstantnog ponavljanja prekršaja“, preciznije ulaska publike na teren po završetku meča.\nKako je navedeno u obrazloženju, Zvezda je kažnjena sa 3.000 evra zbog paljenja baklji nakon utakmice u kojoj su crveno-beli slavili 72:66, plus 7.000 zbog bacanja upaljača i kovanica u teren tokom poslednje četvrtine i tajm-auta 70 sekundi pre kraja meča.\n„KK Crvena zvezda mts zato još jednom, poslednji put apeluje na sve navijače i one koji će se naći na utakmici protiv Anadolu Efesa u dvorani, da se primereno ponašaju i ne bacaju ništa u teren, jer klub više nije u stanju da plaća ogromne kazne zbog identičnih prekršaja“, istice se u saopstenju na sajtu kluba.\nTakođe, Zvezda upozorava javnost i sve navijace da svaka nova kazna može dovesti do još teže sankcije, a to je igranje utakmice Evrolige bez prisustva publike ili čak u dvorani koja je udaljena 300 kilometara od Beograda.\n„U trenutku kada se prvi tim bori da napravi još jedan novi podvig i plasira se u narednu plej-of fazu novog formata Evrolige, ovakva, i bilo koja kazna u budućnosti, nanela bi ogromnu štetu klubu na svim poljima. KK Crvena zvezda mts podseća da je ove godine već platio novčane kazne u visini od preko 20.000 evra“, zaključuje se u saopstenju.\nZvezda u narednom, 21. kolu, elitnog takmičenja u petak od 20.45 sati dočekuje Anadolu Efes.\nOdlazeći ministar zahvalan medijima, ukazuje na zagađenost


Crveni krst Požarevac - Obišao korisnike servisa "Pomoć u kući" • Poportal\nCrveni krst Požarevac – Obišao korisnike servisa „Pomoć u kući“\n14/05/2019 14/05/2019 P.Radovanović0\nU okviru obeležavanja „Nedelje Crvenog krsta“, predstavnici požarevačkog Crvenog krsta u saradnji sa Patronažnom službom Doma zdravlja Požarevac, obišli korisnike servisa „Pomoć u kući“.\nFoto : CK Požarevac\nTom prilikom je sprovedena anketa o kvalitetu usluga gerontodomaćica. Istovremeno korisnicima je vršena provera zdravstvenog stanja, meren krvni pritisak i nivo šećera u krvi.\nPetnaest gerontodomaćica vodi brugu o osnovnim potrebama 92 korisnika servisa „Pomoć u kući za stara lica i osobe sa invaliditetom“ na teritoriji grada Požarevca i Gradske opštine Kostolac.\nU dosadašnjem radu, znatno je podignut kvalitet života korisnika, koji u većini slučajeva žive sami, polupokretni, ali uz pomoć gerontodomaćica oni se bolje osećaju.\nPožarevac dobio Klub navijača Partizana\nIsključenje struje za četvrtak 16. maj i petak 17. maj zbog redovnog godišnjeg remonta – Opštine Petrovac na Mlavi i Golubac\n20/02/2020 01/04/2020 P.Panović


Medvedev: Prioritet SAD svrgavanje nepoželjnih režima – Borba\nMedvedev: Prioritet SAD svrgavanje nepoželjnih režima\nIzjave iz Vašingtona ukazuju da je politika svrgavanja nepoželjnih vlada ponovo postala prioritet SAD, kaže ruski premijer Dmitrij Medvedev.\n“Iz Vašingtona stižu izjave o mogućoj vojnoj intervenciji. Na granicama ima provokacija. To je sve veoma alarmantno i ukazuje da je politika svrgavanja nepoželjnih vlada u duhu Monroove doktrine ponovo postala prioritet SAD”, rekao je Dmitrij Medvedev u intervjuu za bugarski list Trud, uoči posjete Sofiji.\nMedvedev je naveo da Rusija poziva sve “južnoameričke prijatelje da ozbiljno razmisle o tome – bez obzira na to kakav su stav zauzeli prema vladi Nikolasa Madura”, prenijela je agencija Tas.\nRezultat koji Rusija želi da postigne je mir u Venecueli, naglasio je Medvedev navodeći da se to može postići samo kroz unutar-nacionalni dijalog.\nDodao je da bi svi koji mare za mirnu budućnost Venecuele i Južne Amerike trebalo da pomognu.\n“Na našu duboku žalost, takozvani nepomirljivi dio venecuelanske opozicije i dalje je izložen snažnom spoljnom uticaju. Zapravo je zbog tog uticaja taj dio opozicije nepomirljiv”, rekao je Medvedev, prenosi Tanjug.\nMijailović: Sudijske greške su dio igre, ne krađa\nIme ili prezime promijenilo 674 osoba u Crnoj Gori


Kako piše belgijski medij, inficirana je nevakcinisana mlada pacijentkinja koja je razvila simptome 11 dana nakon što je putovala u Egipat preko Turske.\nZdravstvene vlasti navode da ona nije imala veze sa Južnom Afrikom, niti sa bilo kojom drugom državom na jugu afričkog kontinenta, ali da je imala visoko virusno opterećenje u vreme postavljanja dijagnoze.\nMlada žena je razvila simptome slične gripu, ali ozbiljnije.\nNije prijavila nikakav nebezbedan kontakt, osim u svom domu, gde nijedan član nije imao simptome, medjutim, planirano je da se testiraju i da se pokrene detaljna istraga, navodi se u izveštaju.\nRanije danas, Belgija je analizirala dva uzorka kovida 19 kako bi ustanovila da li se radi o novom soju virusa korona koji je otkriven u Južnoafričkoj Republici, saopštio je vodeći lokalni virusolog Mark van Ranst.\n"NAJGORA KOJU SMO DO SADA VIDELI" Britanija uvela nova ograničenja putovanja za šest Afričkih zemalja zbog nove varijante virusa\n- Trenutno analiziramo dva sumnjiva uzorka - napisao je Van Ranst na "Tviteru".\nVan Ranstova laboratorija blisko sarađuje sa belgijskim državnim organom za javno zdravstvo "Sijensano", podsjeća Rojters.


RTS\t21.10.2018 17:05\nPredsednik Srbije Aleksandar Vučić rekao je, komentarišući najnovije kritike ideje o razgraničenju episkopa crnogorsko-primorskog Amfilohija, da bi takve kritičare imao mnogo toga da pita, u vezi s "otcepljenjem Crge Gore ili jednostavnim progašlenjem nezavinosti Kosova" i šta su oni tada radili...\nVučić je, nakon obilaska kompanije "Jurotaj" u Kraljevu, u izjavi novinarima, naveo da nema ništa protiv kritika, da je to uvek lako, ali da nerće da odgovara na uvrede uvredama.\n"Bolje je da se borim za fabrike, ljude, budućnost", poručio je.\nRekao je da je pre 2009. godine, kada su povećane plate i minimalac, "minimalac bio 159 evra, a četiri godine kasnije povećan je za svega tri evra, a od januara iduće godine biće 230 evra".\n"To je za 41,3 odsto više. Neko će da kaže da je moglo brže i bolje, ali ako se ima u vidu da je zemlja bila uništena, onda je to više nego uspešan oporavak", konstatovao je Vučić.\nSkrenuo je pažnju na žene koje će raditi u fabrici i poručio da njihov osmeh pokazuje da znaju da neće biti bogate, ali da će im biti bolje i da su zadovoljne.\n"Što se tiče tih koji bi sve bolje radili, a nisu radili kada su bili na vlasti, sveštenička i crkvena lica, ne mogu da ulazim u tu sferu. Ne zato što nemam šta da pitam oko otceljenja Crne Gore i jednostrane proglašene nezavisnosti Kosova. Imao bih mnogo toga da pitam, ali je bolje da ćutim. Borićemo se za interese naroda i zemlje", naglasio je on.\nRanije danas je episkop Amfilohije u Oridu upitao "sa kim bi se to Srbija razgraničila na Kosovu" i naveo da "to nema veze sa pameću i razumom".\nAmfilohije je rekao da "samo ljudi koji ne znaju šta je Pećka patrijaršija, i koji se odriču moštiju svetog Stefana Dečanskog, mogu da prave razgraničenje".\nVučić je reagovao i na izjavu Vuka Jeremića da je trenutno stanje u zemlji kao "prokleta avlija".\n"Nisam siguran da je Vuk Jeremić ikada pročitao Andrićevu 'Prokletu avliju', da jeste, setio bi se vremena sopstvene vlasti, rekao je predsednik.\n"Da li je 'prokleta avlija' kad gradite auto-put do Čačka ili kad nemate put, kad ga neko obećava 60 godina? Da li je 'prokleta avlija' kad zatvorite Muzej savremene umetnosti i Narodni muzej ili kad ih otvorite", upitao je Vučić.\nKaže da aktuelna vlast otvara fabrike na mestima razorenih giganata.


Evropski parlament danas se izjašnjava o sastavu Evropske komisije\nButiljone ostaje u Barosovom timu\nNovi predsedavajući Evropske komisije spreman na ustupke kako bi dobio dovoljan broj glasova za sastav kabineta\nSTRAZBUR - Novi predsedavajući Evropske komisije Žoze Manuel Baroso najavio je juče nove ustupke u Evropskom parlamentu u nastojanju da dobije podršku za sastav novog kabineta. On je, međutim, odbacio zahteve pojedinih poslaničkih grupa za rekonstrukciju novog sastava Evropske komisije i povlačenje imenovanja italijanskog konzervativca Roka Butiljonea na mesto komesara za pravdu i unutrašnje poslove, rekavši da bi taj potez doneo više problema nego što bi ih rešio.\nU obraćanju Evropskom parlamentu, uoči današnjeg izjašnjavanja o sastavu Evropske komisije, Baroso je najavio nove zakone u sklopu borbe protiv diskriminacije, kritikujući ujedno i predlog za formiranje tranzitnih kampova za azilante u severnoj Africi. On se, takođe, sasvim izričito distancirao od stavova italijanskog zvaničnika, koji je nedavno izazvao burna reagovanja izjavama da je homoseksulnost greh i da bi žene u braku trebalo da se brinu o deci, a supružnici da ih štite.\nHoze Manuel Baroso i predsednik Evropskog parlamenta Žozel Borel\n- Shvatio sam vašu poruku. Apelujem na vaše osećanje odgovornosti i tražim od vas da glasate za svog kolegu. Na tom osnovu moguća je izgradnja jače Evrope - rekao je Baroso u obraćanju poslanicima.\nOn je, takođe, najavio formiranje agencije EU za osnovna prava koja bi se bavila suzbijanjem predrasuda zbog seksualnog opredeljenja i rasnih predrasuda i predložio usvajanje zakona na celom prostoru Unije kojim bi se pravno regulisalo pitanje diskriminacije na osnovu seksualnog opredeljenja ili rasne pripadnosti.\nBaroso je potvrdio da razume da se poslanici u velikoj meri protive imenovanju Butiljonea, koga je parlamentarni Komitet za građanske slobode nedavno ocenio kao nepodesnog za obavljanje funkcije komesara EU.\nEvropski parlament ne može da glasa o komesarima pojedinačno, već mora da prihvati ili odbaci celokupan sastav Evropske komisije.\n- Pojedini bi više voleli radikalniji odgovor i rekonstrukciju tima. Ali, da li to predstavlja pravo rešenje u ovom trenutku? Promena kandidata sada bi izazvala više političkih i institucionalnih problema nego što bi ih rešila - rekao je Baroso.\nEU ukida sankcije SAD\nBRISEL - Evropska unija najavila je sinoć ukidanje sankcija na uvoz američkih dobara u vrednosti četiri milijarde dolara, neposredno pošto je predsednik SAD Džordž Buš potpisao zakon kojim zabranjuje odobravanje poreskih olakšica američkim izvoznicima. Evropska komisija je, doduše, saopštila da će pre konačne odluke konsultovati Svetsku trgovinsku organizaciju, kako bi utvrdila da li je posle ovog poteza Vašingtona američki izvozni režim u skladu sa načelima međunarodne trgovine, prenosi Tanjug.\nPakistanska opozicija okomila se na predsednika zemlje\nŠaronu priprećeno smrću


Kaspersky Total Security obnova godišnje licence - 4 korisnika antivirus cena, cene Srbija, prodaja Beograd Novi Sad Niš\nKaspersky Total Security obnova godišnje licence - 4 korisnika antivirus cene\n- Karakteristike - Tip: Licenca (Client Access License) Tip medija: Licenca Licenca: 1 godina Napomena: 4 korisnika... specifikacija\ncena 9.072,00 din | prodavnica (1)\nKarakteristike - Tip: Licenca (Client Access License) Tip medija: Licenca Licenca: 1 godina Napomena: 4 korisnika\nEPonuda nije internet prodavnica već Vam omogućava da brzo i lako nađete Kaspersky Total Security obnova godišnje licence - 4 korisnika antivirus po najjeftinijoj ceni. Naš cilj je da kupci budu što bolje informisani o ponudi Kaspersky antivirus Total Security obnova godišnje licence - 4 korisnika na tržištu Srbije. Vrlo lako nalazite željeni proizvod za kategoriju Antivirusi cene, ne morate da lutate od sajta do sajta za Kaspersky Antivirusi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kaspersky Total Security obnova godišnje licence - 4 korisnika antivirus sa PRODAVCEM. EPonuda ne može da garantuje potpunu tačnost specifikacije i slika za Kaspersky Total Security obnova godišnje licence - 4 korisnika antivirus. Pre kupovine, podatke za Kaspersky antivirus Total Security obnova godišnje licence - 4 korisnika proverite na sajtu PROIZVOĐAČA.\ncena od 2.983,00 din\nKaspersky Internet Security obnova godišnje licence - 5 korisnika (Multi device) antivirus\nKaspersky Total Security godišnja licenca - 4 korisnika antivirus\ncena od 12.168,00 din\nKaspersky Total Security obnova godišnje licence antivirus\nKaspersky Total Security obnova godišnje licence - 3 korisnika antivirus\ncena od 8.295,00 din


Memorandum privrednih komora za jaču ekonomsku saradnju\nTanjug 9. septembra 2019. 14:17\nLUKSEMBURG – Memorandum o razumevanju između Privredne komore Srbije (PKS) i Privredne komore Luksemburga potpisan je danas u tom gradu, uz poruku da dve zemlje imaju veliki potencijal za jačanje ekonomske saradnje i, posebno, saradnje u oblasti informacionih tehnologija.\nPredsednik PKS Marko Čadež izjavo je da Memorandum predstavlja početak konkretne saradnje sa Luksemburgom koja će značiti planiranje zajedničkih projekata, konferencija, razmenu informacija, ali i dolazak investicija.\nČadež je najavio da će prva u nizu aktivnosti biti organizovanje konferencije u Beogradu na proleće između inovativnih kompanija iz Srbije koje proizvode usluge za finansijski sektor i kompanija iz Luksemburga.\n„Ono gde vidimo potencijal saradnje između Srbije i Luksemburga jeste u inovativnim kompanijama koje, pre svega, rade za bankarski sektor i sektor finansijskih usluga. Takvih kompanija je u Srbiji mnogo i to naročito za njih može biti potencijal“, rekao je Čadež novinarima u Luksemburgu.\nKaže da srpske inovacije i te kako mogu biti zanimljive kompanijama iz Luksemburga.\nPredsednik Privredne komore Luksemburga Lik Friden istakao je da je Srbija napravila veliki napredak u poslednjoj deceniji, kao i da postoji potencijal za saradnju, posebno u oblastima finansijskih usluga, IT i celoj oblasti digitalnih tehnologija.\n„Danas smo međusobno povezani više nego ikada i mi verujemo u prekograničnu saradnju, tako da će saradnja privrednih komora dve zemlje dovesti do korišćenja mogućnosti“, rekao je Friden novinarima.\nOn je primetio i da trgovinski odnosi Srbije i Luksemburga nisu na zadovoljavajućem niovu, te da je dobro što je i premijerka Srbije Ana Brnabić u posetu Luksemburgu, kao i predsednik PKS, kako bi predstavili potencijale zemlje.\n„Nadam se da ćemo u narednim godinama imati sve jaču ekonomsku saradnju na dobrobit kompanija i građana obe zemlje“, rekao je Friden.


Kovid propusnice – kada se krši zakon? - Sandžak Haber - Sandžačke Internet Novine\nNaslovna COVID 19 Kovid propusnice – kada se krši zakon?\nBEOGRAD – Poverenik za informacije od javnog značaja i zaštitu podataka o ličnosti Milan Marinović izjavio je danas da ne zna u kojoj je fazi odluka o kovid propusnicama, niti kada i da li će biti doneta, ali je istakao da neki vid pozitivne diskriminacije ne bi bio kršenje ljudskih prava.\n“Kada to kažem mislim na to da vlasnicima kovid propusnica bude dozvoljen ulazak u, recimo, neke veće tržne centre, pozorišta, bioskope, sportske događaje, koncerte”, istakao je poverenik gostujući na RTS-u.\n“Sama zaštita ličnih podataka ne bi bila problematična jer je u svrhu zaštite zdravlja, jer je ugroženo zdravlje stanovnika i bilo bi opravdano. Ali bi moralo da se vodi računa kako se skladište ti podaci, ko ima pristup, ali pošto su ti podaci već negde sadržani, u bazama vakcinisanih, testiranih, njihovo korišćenje ne bi bilo problematično”, ukazao je Marinović.\n“Jedna mogućnost je da bude fotografija korisnika. Druga varijanta je da, ako je bez fotografije, da se legitimišete nekim drugim identifikacionim dokumentom – lična karta, vozačka dozvola, pasoš, da biste samo pokazali da se propusnica odnosi na vas. Onaj koji vrši kontrolu morao bi da uporedi podatke sa kovid propusnice sa ličnim dokumentom”, napominje Marinović.\n“Fotografije iz baze ličnih karata, putnih isprava ne bi smele biti korišćene jer bi to bilo kršenje zakona o zaštiti podataka o ličnosti jer su te fotografije uzete za jednu konkretnu svrhu i tada su lica dala saglasnost za fotografisanje za tu svrhu. Korišćenje tih fotografija za kovid propusnice bi bilo protivno načelima zakona i ne bi bilo zakonito”, ističe Marinović.\n“Ako se ne prilagodi, ljudska prava regulisana Ustavom moraju da se poštuju i ta granica ne treba da bude pređena. Sve do te mere je zakonito, osnovano i nije protivustavno. Kad diskriminišete ljude i ograničavate njihovu slobodnu volju, krše se osnovna ljudska prava koja štiti Ustav”, smatra poverenik.\nPrethodni tekstDanas 18. godišnjica smrti Alije Izetbegovića\nSledeći tekstPosle maglovitog jutra – sunce, narednih dana i do 24 stepena


NovaEnergija.net » Polovina Evropljana spremna na lečenje robotom i veb kamerom Polovina Evropljana spremna na lečenje robotom i veb kamerom – NovaEnergija.net\nwritten by Ivana Karanović May 20, 2019\nStudija nemačke farmaceutske kompanije Štada u okviru koje posluje vršački Hemofarm pokazala je da bi 56 odsto Evropljana pristalo da ih operiše „Dr Robot“ (robot), a 54 odsto da ih lekar leči putem veb kamere, saopštila je ta kompanija.\nTo su, kako se navodi, dva ključna nalaza petog godišnjeg Zdravstvenog izveštaja Štade za 2019. godinu, a studija je uradjena u okviru projekta „Budućnost zdravlja“ i uključuje 18.000 ispitanika iz devet evropskih zemalja.\n„Uvidi će nam pomoći da mnogo bolje razumemo trendove i percepcije kako bismo bolje služili pacijentima i zdravstvenim radnicima u budućnosti“, kazao je generalni direktor kompanije Štada Peter Goldschmidt.\nOperacija robotom je prihvatljivija za starije ljude, a ilustrativan primer su Italijani jer bi 66 odsto ispitanika „otišlo pod nož robota, za razliku od srpskog stanovništva koje je opreznije kad je reč o takvim inovativnim hirurškim unapredjenjima i samo 45 odsto bi je prihvatilo“.\n„Oko 81 odsto Evropljana bi se složilo ako bi njihov lekar predložio da se podvrgnu genetskom testiranju, a istovremeno samo 24 odsto njih zna šta genetsko testiranje može da otkrije i svesni su da očekivani životni vek neke osobe nije medju tim stvarima“, navodi se u saopštenju.\nDodaje se da „najviše rupa u znanju o genetskom testiranju imaju Italijani, gde je samo 17 odsto ispitanika dalo tačne odgovore, dok se za Britance ispostavilo da najviše znaju (28 odsto) o toj temi.\nPolovina Evropljana spremna na lečenje robotom i veb kamerom was last modified: May 18th, 2019 by Ivana Karanović\ndr robotlečenjemedicinaoperacijaveb kamera


I novembarski rekord, inače, zabeleen je 1926. godine - 29,3 stepena.\nTako će u Srbiji jutro biti sveže, a dan sunčan i topao. Vetar će biti slab promenljivog pravca, a temperatura ujutro od 7 do 14, tokom dana od 25 do 29 stepeni.\nI u Beogradu sunčano i toplo, uz jutarnju temperaturu od 9 do 13 i najvišu dnevnu oko 28 stepeni.\nU narednih sedam dana slično vreme, jutra sveža, dani sunčani i topli, sa temperaturama od 24 do 29 stepeni.


N.Interest: Greška Beograda u vezi sa Kosovom pred MSP - BIGportal.ba\nN.Interest: Greška Beograda u vezi sa Kosovom pred MSP\nBeograd je načinio stratešku grešku kada je posle samoproglašenja nezavisnosti Kosova zatražio od Međunarodnog suda pravde da donese presudu o legalnosti odluke\nKako piše ”Nešenel interest”, Beograd je načinio taj korak umesto da od suda zatraži da razmatra da li je legalno to što se Kosovo odcepilo od Srbije.\nDa je MSP odlučio da je Kosovo secesijom od Srbije prekršilo međunarodni zakon, velike evropske sile našle bi se u ekstremno nezgodnom položaju da moraju da brane postupak koji je nedvosmisleno proglašen nelegalnim po međunarodnom pravu, piše američki magazin u tekstu, u kojem pravi uporednu analizu “kosovskog slučaja” sa slučajem Nagorno Karabaha.\nS druge strane, da je sud proglasio kosovsku secesiju legalnom, to bi “srušilo brane” za mnoge druge secesije zemalja u svetu, dodaje američki list.\nTako je, kako navodi “Nešenel interest”, greška Srbije dovela do toga da je izbegnuto da se sud izjašnjava o ključnom pitanju legalnosti secesije, već je zauzeo najobazriviji mogući stav, tvrdeći da nema kršenja međunarodnog prava u samom deklarisanju nezavisnosti, osim ako ga eksplicitno zabranjuje Savet bezbednosti UN.\nU suštini, deklarisanje nezavisnosti je, kako dodaje vašingtonski list, “pitanje slobode govora”.\nS vremena na vreme sve strane su tvrdile da je Kosovo jedinstven slučaj, a ne formalno pravni presedan, a pozivanje na to u slučaju Nagorno Karabaha pokazuje nespremnost da se prizna ta realnost.\nKada su zapadne sile podržale kosovsku nezavisnost, one su nedvosmisleno upozorile da je Kosovo sui generis (jednistven slučaj) – specijalni slučaj koji prema međunarodnom pravu ne može biti iskorišćen ni pod kojim okolnostima u drugim situacijama.\nIpak, to nije sprečilo sepratiste u drugim delovima sveta da se pozivaju na slučaj Kosova kada god se činilo da je to prilika za njih.\nČetrdesetodnevni pomen blaženopočivšem mitropolitu Amfilohiju\nDanas i u petak neradni dani u Republici Srpskoj


Vladavina prava - Ponedeljak 21.07.2014 - 21:47\nU većini lokalnih javnih institucija u Vranju plan integriteta sačinjen je u predviđenom roku, ali ima i onih u kojima jednostavno ne znaju za tu zakonsku obavezu ili tvrde da se ona ne odnosi na njih.\nIzrada takozvanog plana integriteta je jedna od preventivnih mera za sprečavanje korupcije u javnim institucijama u Srbiji.\nZakonom o Agenciji za borbu protiv korupcije propisana je obaveza da državni organi, organizacije, organi teritorijalne autonomije, lokalne samouprave, javne službe i javna preduzeća donose ovakve planove koji zapravo predstavljaju samoprocenu izloženosti institucije rizicima za nastanak i razvoj korupcije, odnosno etički i profesionalno neprihvaljivim postupcima.\nMANJA OVLAŠĆENJA DIREKTORA\nAgencija je 2010. godine izradila i objavila smernice kojim je definisano sve što je neophodno za izradu plana integriteta i odredila 31. mart 2013. kao krajnji rok za završetak ovog posla.\nMeđu onima koja su na lokalu zakonsku obavezu završili na vreme je i JKP „Komrad“, a Aleksandra Đorđević, koja je kao zaposlena u tom preduzeću bila deo tima zaduženog za izradu plana, kaže da su ovim dokumentom definisani rizici za nastanak i razvoj korupcije.\n- Pretpostavljam da su u svim javnim institucijama rizici isti: prvenstveno su to javne nabavke, i sam rad sa strankama ako se odlučuje po predmetima u zavisnosti od toga ko je sa druge strane šaltera.\nMislim da ne postoji oblast našeg delovanja u kojoj ne može da se pojavi korupcija.\nDo sada toga nije bilo, ali se nadam da donošenjem ovakvog akta delujemo preventivno - kaže naša sagovornica.\nOna navodi da je cilj izrade plana jačanje institucije, što podrazumeva podsticanje individualne čestitosti i profesionalizma zaposlenih, čime će se poboljšati kvalitet rada a samim tim i poverenje građana.\n- Posebno bi trebalo raditi na tome da se korupcija, ukoliko se otkrije, ne zataškava, u smislu da bi direktor preduzeća mogao da odlučuje da li da prijavi ili ne prijavi takvo ponašanje, u zavisnosti od toga da li se radi o običnom radniku ili o nekom ko je na višem položaju – objašnjava Aleksandra Đorđević.\nDakle, planom integriteta u „Komradu“ posebna pažnja je posvećena smanjivanju diskrecionih ovlašćenja prvog čoveka preduzeća.\nDa bi korupcija bila otkrivena, važno je ohrabriti svedoke da je prijave, dok je obaveza države da uspostavi mehanizme njihove efikasne zaštite.\nAleksandra Đorđević ističe da je u toku izrada internog akta kojim će biti predviđene konkretne mere za postupanje ukoliko se koruptivno ponašanje ipak pojavi, te da u tom slučaju direktor ovog javnog preduzeća neće samostalno da donosi odluke.\n- On nije jedini koji će da odlučuje o tome, pa se samim tim i smanjuje mogućnost da nešto sakrije ili ne postupi po prijavi.\nRadi se o većem broju ljudi koji poznaju pravo, koji se bave tim poslom u Komradu, i koji bi zajedno trebalo da donesu odluku o tome kako bi trebalo postupati u slučaju pojave korupcije – kaže Aleksandra Đorđević.\nNažalost, u nekim lokalnim javnim institucijama proces izrade plana integriteta nije ni započet iako je rok istekao 31. marta 2013. godine.\nPrimera radi, direktor Sportske hale Darko Stanojković ovako odgovara na pitanje da li je u ovoj javnoj ustanovi napravljen pomenuti dokument.\n- Nemamo taj plan jer ga nismo napravili. Iskreno, nisam video taj dokument, niti je nekakav dopis došao do mene da bih ja postupio po njemu – kaže Stanojković.\nPrema podacima sa sajta Agencije za borbu protiv korupcije, u mnogim lokalnim javnim institucijama plan integriteta nije završen na vreme, a na spisku su, pored ostalih, Direkcija, „Vodovod“, „Novi dom“, Skijalište Besna kobila, Uprava Banje i Radio-televizija Vranje.\nDirektor Skijališta Dejan Manić, na primer, tvrdi da ovo javno preduzeće nije bilo u obavezi da se bavi izradom pomenutog dokumenta, a posebno je zanimljivo to što većina direktora javnih preduzeća izričito tvrde da su plan napravili i da spisak Agencije nije precizan.\nŠtaviše, na konferenciji za novinare SPS-a, prisutni funkcioneri ove partije u ironičnom tonu izneli su niz zamerki na račun Agencije i pomenute zakonske obaveze.\nDirektor Radio-televizije Vranje Zoran Veličković je, recimo, rekao da mnogo ne veruje u domete ove preventivne antikorupcijske mere, tvrdeći da je uradio ono što zakon nalaže.\n- Dobio sam informaciju da se čak i mi nalazimo na spisku onih koji nisu ispunili ovu obavezu.\nU kontaktu sa Agencijom za borbu protiv korupcije nam je rečeno da se mnogo ne opterećujemo time, jer će ionako vrlo brzo da se radi novi dokument, za 2015.\nVerovatno su zaturili to negde, jer u početnoj fazi i kod njih ima propusta.\nO samom planu integriteta ne bih da iznosim mišljenje, ali ako će to da nam pomogne u borbi protiv korupcije, onda smo mi daleko od te borbe – smatra Veličković.\nNa drugoj strani, Dragana Krunić iz Agencije za borbu protiv korupcije kaže da je u dosadašnjem periodu od oko 4.000 javnih institucija u Srbiji pomenuti dokument sastavilo 2.200.\n- S obzirom na to da se ovo prvi put radi u Srbiji, smatramo da taj podatak zaista predstavlja uspeh.\nTo postoji u Sloveniji, u Holandiji, pa se dešava da sve institucije ne dostave planove na vreme iako taj mehanizam tamo postoji godinama.\nNaravno, očekujemo da će u sledećem ciklusu, od 2015, sve institucije sastaviti planove, jer sada znaju da im je to zakonska obaveza – kaže Dragana Krunić.\nOna ističe da će se na ovom poslu raditi u ciklusima jer se okolnosti u javnim institucijama menjaju, te da će se narednih godina najviše pažnje pokloniti edukaciji zaposlenih o važnosti preventivnih antikorupcijskih mera, od kojih je jedna i izrada plana integriteta.\nOna ističe da je potrebno da prođu bar dve godine da bi se videlo da li mere koje su predviđene planom daju neke rezultate, a da bi krajnji rezultat trebalo bi da bude zadovoljstvo građana uslugama koje pružaju javne institucije.\nIpak, Agecija ima nameru da uvede novčane kazne za rukovodioce koji ne poštuju zakonsku obavezu.\n- Sankcija u Zakonu, u smislu kažnjavanja, nije propisana. Mi smo pisali predlog, pošto će biti izmena i dopuna, da se uvede sankcija za direktore institucija koji ne budu sačinile plan inegriteta.\nMi, međutim, više idemo na to da ukažemo na značaj samog dokumenta, na edukaciju i rad sa javnim institucijama – navodi Dragana Krunić.\nIpak, ostaje utisak da izrada planova integriteta neće imati efekta ukoliko se u Srbiji ne usvoji zakon o zaštiti uzbunjivača, koji imaju veoma važnu ulogu u otkrivanju korupcije.\nTrenutno postoji rupa u sistemu, na šta upozoravaju direktorka Agencije za borbu protiv korupcije Tatjana Babić i poverenik za informacije od javnog značaja Rodoljub Šabić.\nUkoliko se korupcija ne prijavljuje, sve mere su bespredmetne.


Policajac iz Vranja lažirao putne troškove\nPolicajac S. J., koji radi u Vranju, bio je pod lupom istražnih organa jer se sumnjalo da je uzimao novac za putne troškove, tvrdeći da svakodnevno putuje iz Bujanovca na posao, iako je sve vreme živeo u mestu u kom je zaposlen.\nIpak, iako je utvrđeno da je došlo do izvesnih malverzacija, prema saznanjima Nova.rs, prijava protiv službenika MUP je odbačena, jer tužilaštvo nije moglo da dokaže zloupotrebu većeg obima, već samo da svega tri dana nije putovao iz Bujanovca u Vranje.\nPrema rečima izvora našeg portala policajac S.J., poreklom iz sela Karadnik kod Bujanovca, prijavio je da svakog dana putuje iz tog mesta na posao u Policijsku upravu Vranje.\nNa ime prebivališta u drugoj opštini, on je svakog meseca dobijao novac na ime putnih troškova, iako ih gotovo da nije imao.\n„Pošto nije bilo dokaza da je S.J. lažirao svoje putne troškove, tužilaštvo je moralo da obustavi postupak protiv njega“, rekao je izvor Nova.rs iz policije.


Gradonačelnik u hali "Medison": još 17.000 paketa pomoći za penzionere i socijalno ugrožene građane | Zrenjanin\n29. april 2020. 11:50:37\nGrad Zrenjanin je jedan od retkih u Srbiji koji priprema i drugu turu paketa pomoći namenjenih penzionerima sa mesečnim primanjima nižim od 30.000 dinara i socijalno ugroženim građanima. Volonteri već pripremaju ove pakete u Hali sportova „Medison“, gde je na početku vanrednog stanja oformljen distributivni centar, a njih je danas posetio i gradonačelnik Zrenjanina Čedomir Janjić sa saradnicima.\n- Roba je stigla i pakete ćemo distribuirati u prvoj polovini maja. Skoro 300 volontera će učestvovati u pakovanju i distribuciji paketa pomoći namenjenih našim penzionerima i socijalno ugroženim građanima – kazao je Janjić.\n- Veliku zahvalnost upućujemo ovim divnim mladim ljudima, sportistima, volonterima Crvenog krsta, vatrogascima, kao i radnicima Gradske uprave i javnih preduzeća i ustanova. Bez njihove i bez pomoći volontera na terenu, koji dele pakete, sve ovo ne bi moglo da se realizuje – naglasio je gradonačelnik Čedomir Janjić.


Tužioci će se žaliti na kaznu za Pistorijusa\nBeta\t 21. jula 2016. 13:15\nDržavno južnoafričko tužilaštvo saopštilo je danas da će uložiti žalbu na šestogodišnju kaznu zatvora Oskaru Pistorijusu za ubistvo devojke Rive Stenkamp, uz ocenu da je ona “šokantno” blaga.\nKako se navodi, tužilaštvo će danas podneti tu žalbu na presudu izrečenu 6. jula.\nJužnoafrički paraolimpijac Oskar Pistorijus osudjen je 6. jula na šestogodišnju kaznu zatvora za ubistvo devojke Rive Stenkamp 2013. godine.\nPistorijus je tako dobio manju kaznu od predvidjene minimalne kazne u Južnoj Africi od 15 godina za ubistvo.\nTužioci su tražili 15 godina zatvora za Pistorijusa, ali je obrazlažući presudu pred sudom u Pretoriji sudija Tokozile Masipa rekla je da se manja kazna može izreći u slučajevima u kojima sud misli da bi “duža kazna bila nepravedna”.\nTužioci su danas naveli da je šestogodišnja kazna “šokantno preblaga” za krivično delo ubistva i da predstavlja “nepravdu”.\nPistorijus je osudjen na zatvorsku kaznu posle žalbe tužilaštva pošto je prvobitno oslobodjen optužbe. Pistorijusovi advokati su rekli posle odredjene kazne zatvora da se on neće žaliti.\nOn je prvo osudjen za ubistvo iz nehata i dobio je petogodišnju zatvorsku kaznu. Posle godinu dana u zatvoru pušten je u kućni pristvor. Apelacioni sud Južne Afrike je u decembru preinačio presudu i osudio ga za ubistvo. Ustavni sud odbacio je žalbu paraolimpijca na presudu za ubistvo.


SZO: Terapija plazmom eksperimentalna, potrebno još dokaza | Restart Magazin\nSZO: Terapija plazmom eksperimentalna, potrebno još dokaza\n24/08/2020 24/08/2020 Urednik\tKorona virus, SZO\nSvetska zdravstvena organizacija saopštila je da se korišćenje plazme od pacijenata izlečenih od kovida 19 još smatra „eksperimentalnom terapijom” i da preliminarni rezultati koju ukazuju na njenu moguću efikasnost još „nisu ubedljivi”, prenosi AP.\nSumja Svaminatan iz SZO je navela da je konvalescentna plazma korišćena kao terapija za brojne infektivne bolesti tokom prošlog veka, sa različitim stepenom uspešnosti. SZO lečenje konvalescentnom plazmom i dalje smatra eksperimentalnim, istakla je Svaminatan i dodala da bi ono i dalje trebalo da se prati i procenjuje.\nOsim toga, terapiju plazmom je teško standardizovati, s obzirom na to da ljudi proizvode različite nivoe antitela i da plazma mora individualno da se prikuplja od oporavljenih pacijenata, napomenula je Svaminatan.\nOna je rekla da su istraživanja bila malog obima i da nisu pružila kvalitetne dokaze kada je reč o ovom načinu lečenja, prenosi Asošiejted pres. Svaminatan je istakla da ovaj vid terapije države mogu upotrebe za lečenje hitnih slučajeva, ukoliko smatraju da korist nadmašuje rizike, ali da se to „obično čini kada se čeka na konkretnije dokaze”.\nIz SZO napominju da terapija konvalescentnom plazmom ima brojna neželjena dejstva, od blage groznice i temperature do mnogo ozbiljnih problema povezanih sa plućima, prenosi Tanjug.\n← Trampova savetnica Kelien Konvej podnela ostavku\nFourFourTwo rangirao pobednike Lige šampiona od najgoreg do najboljeg →\nFrancuski ministar na skupu označen kao “prljavi silovatelj”\nDeca i mladi u karantinu: Internet kao droga\nEU želi da se obezbedi od nestašice zaštitne opreme od koronavirusa


Adidas fudbalska lopta CPT U DN8733 cena, cene Srbija, prodaja Beograd Novi Sad Niš\nAdidas fudbalska lopta CPT U DN8733 cene\nTrenutno nemamo slike za Adidas fudbalska lopta CPT U DN8733\n1.791 din - 1.990 din\nAdidas LOPTA ADIDAS CPT U DY2569\nAdidas LOPTA EPP II 4 U DY2513\nAdidas Tango Indoor Training X18198\nAdidas fudbalska lopta CONEXT19 CPT U DN8641\nAdidas fudbalska lopta CONEXT19 TCPT U DN8636\nEPonuda nije internet prodavnica već Vam omogućava da brzo i lako nađete Adidas fudbalska lopta CPT U DN8733 po najjeftinijoj ceni. Naš cilj je da kupci budu što bolje informisani o ponudi Adidas fudbalska lopta CPT U DN8733 na tržištu Srbije. Vrlo lako nalazite željeni proizvod za kategoriju Fudbalske lopte cene, ne morate da lutate od sajta do sajta za Adidas Fudbalske lopte, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas fudbalska lopta CPT U DN8733 sa PRODAVCEM. EPonuda ne može da garantuje potpunu tačnost specifikacije i slika za Adidas fudbalska lopta CPT U DN8733. Pre kupovine, podatke za Adidas fudbalska lopta CPT U DN8733 proverite na sajtu PROIZVOĐAČA.


Vesti online / Srpski informativni portal / Rusi obučavaju kineske specijalce za S-400\nRusi obučavaju kineske specijalce za S-400\nKineski vojnici (Foto: Ilustracija)\nOni će opsluživati raketnu pukovniju opremljenu ovim sredstvima, koja će do kraja ove godine biti isporučena Kini, prenose ruski portali, pozivajući se na vojno-diplomatski izvor.\nKina je prvi ruski inostrani vojni partner koji je kupio ove sisteme.\nUgovor za nabavku dva pukovnijska kompleta raketnih sistema S-400 potpisan je 2015. godine. Tri godine kasnije prva raketna pukovnija kompletirana je i isporučena.\nSporazum obuhvata i izgradnju ruskog remontnog centra na teritoriji Kine koji će servisirati i održavati raketne sisteme S-400, ali i druge tipove ruske borbene tehnike koje se nalazi u sastavu kineske vojske.\nNedavno su sistemi S-400, koji su isporučeni Kini, imali uspešnu probu. S-400 Trijumf uspešno je testirao raketu velikog dometa "48N6-E". U uslovima intenzivnog elektronskog ometanja raketa je pogodila balistički cilj koji se kretao brzinom 3.000 kilometara na daljini od 250 km.\nRuski protivvazdušni sistem S-400 Trijumf namenjen je za borbu protiv svih savremenih i perspektivnih sredstava vazdušno-svemirskog oružja. Negov maksimalni horizontalni domet je oko 400 kilometara dok po visini deluje i do 35 kilometara.\nTurska takođe očekuje dopremanje S-400, uprkos nastojanjima SAD da pritiskom na Ankaru izdejstvuju njeno odustajanje od kupovine ruskog sistema.


Stanko Subotić pred sudom u Beogradu, 16. septembar 2013.\nBiznismen Stanko Subotić izjavio je na suđenju u Beogradu da je optužnica protiv njega montirana i optužio političare iz Srbije da su mu iznuđivali novac. Subotić je na početku ponovljenog suđenja za šverc cigareta prvi put pred sudom odgovorio na optužbe, nakon što mu je nedavno ukinuta poternica Interpola.\nStanko Subotić rekao je za RSE u pauzi suđenja u Specijalnom sudu da je po dolasku iz Švajcarske srećan što je konačno u prilici da dođe i lično iznese odbranu, ali da do kraja procesa o optužbama više neće govoriti za medije, što je kasnije po izlasku iz sudnice potvrdio i pred kamerama.\n“Neću više ništa komentarisati u vezi ovoga. Sem da sam zadovoljan da mi je omogućeno da dođem. Tako da ću u nastavku procesa, tamo gde je mesto, sve reći.”\nSubotić je posle sedam godina bekstva pred tročlanim sudskim većem izjavio da je optužnica protiv njega rezultat namere pojedinaca da ga ucenjuju, destabilizuju političke protivnike i domognu se njegovog kapitala.\nU tom kontekstu Stanko Subotić je pomenuo nekadašnjeg ministra policije Dušana Mihajlovića i bivšeg predsednika Demokratske stranke Borisa Tadića.\n“Dušan Mihajlović u više navrata tražio mi je novac kako bi navodno zaustavio istragu protiv mene, počeo je sa 200.000, pa 500.000 evra, da bi završio sa sumom od 20 i kusur miliona. Ništa ga nisam razumeo pošto nerazgovetno priča, zbog čega sam mislio da se radi o halucinacijama, ali je cifre vrlo jasno izgovarao. U nekoliko navrata Boris Tadić i njegovi saradnici Miodrag Rakić i Vuk Jeremić pitali su me o mom odnosu sa pokojnim Zoranom Đinđićem i vršili pritisak na mene da Demokratskoj stranci prosledim preostali novac iz mog “Fonda za razvoj demokratije”, ukupno oko milion evra, što sam na kraju i uradio. Dve nedelje posle toga protiv mene je pokrenut krivični postupak.”\nTadić je reagovao na Subotićevu izjavu rekavši da nikada nije primio novac od njega i da se tokom svoja dva predsednička mandata nikada nije bavio montiranjem sudskih procesa. Bivši predsednik DS je u pisanoj izjavi naveo da je Subotić u vreme njegovog mandata bio tretiran pred zakonom ravnopravno, kao i svaki drugi građanin.\n"Niti je finansirao stranku u vreme kada sam ja bio na njenom čelu, niti mu je dozvoljeno da kupuje svoju slobodu. Očigledno je da on to vidi kao politički pritisak, a da samo onu vlast koja ga oslobodi svih navoda optužnice vidi kao pravednu. Tom logikom bi značilo da oslobađanje od političkog pritiska znači oslobađanje Subotića tereta optužnice, što se kosi ne samo sa zakonom nego i sa zdravim razumom", dodao je Tadić.\nDemokratska stranka saopštila je da su optužbe Stanka Subotića neistinite:\n“Stanko Subotić, kome je nakon sedam godina bekstva odobreno jemstvo u iznosu 10 puta manjem nego što je ranije traženo, svoju odbranu koristi za napade na političke protivnike onih koji su mu tako nešto omogućili. Ne spominjući svoje veze sa predstavnicima današnje vlasti, ohrabren činjenicom da se postupak koji se vodi na način kako je on želeo, Subotić beskrupulozno optužuje DS”.\nOglasio se i funkcioner DS-a Miodrag Rakić.\n“Stanka Subotića Caneta nikada nisam video, za razliku od velikog broja političara u Srbiji. Smatram da je njegovo prisustvo odlična prilika za istražne organe da utvrde finansijsku povezanost Darka Šarića, i kompanija pod njegovom kontrolom, i Stanka Subotića. Takođe, smatram da je pravi motiv skrivanja od naših istražnih organa prethodnih godina upravo Subotićeva želja da se pomenuta činjenica sakrije”, naveo je Rakić.\nNovinar Vojislav Tufegdžić, autor nekoliko knjiga o kriminalu u Srbiji, kaže za RSE da su tvrdnje Subotića zanimljive prvenstveno iz razloga što traže odgovor na pitanje koji su ljudi izgrađivali karijere na osnovu uzajamne koristi.\nVojislav Tufegdžić, foto: Vesna Anđić\n“Sada ne možemo znati da li je tačno to što Subotić priča, ali sud bi svakako trebalo da utvrdi validnost njegovih tvrdnji. Ne tvrdim da je ovaj proces krenuo u vreme koje odgovara sadašnjoj vladajućoj garnituri, ali činjenica je da postoji izvesno rastakanje u Demokratskoj stranci i svakako da će političkim protivnicima DS-a odgovarati Subotićevo svedočenje i sve to što je rekao.”\nOptuženi je pred sudom opisao i kako se poslovalo devedesetih, rekavši da je njegova kompanija obrtala milijarde dolara u trgovini cigaretama na legalan način i da nije imao potrebu da organizuje kriminalnu grupu za šverc.\n“Oni koji su me ucenjivali zamišljali su da u džakovima držim novac pa su zato pokrenuli akciju “Mreža”, mnogi su zahtevali razne koncesije, pare ili drugu kompenzaciju da bi obustavili kampanju protiv mene, a za sve to imam dokaze i svedoke”, rekao je Subotić.\nKriminolog Bogoljub Milosavljević kaže za RSE da se naslućuje da retko ko u ovakvim pričama ima “čiste ruke”, pogotovu ako se radi o kapitalu nastalom devedesetih.\n“Jasno je da je postojala sprega između politike i kriminala, i to je vrlo opasno. I naravno, u takvim stvarima dešavalo se da ako onaj ko učestvuje u korupciji kao davalac novca otkaže poslušnost, ili pređe kod nekog drugog, da onda može biti da prema njemu bude pooštrena kaznena akcija, odnosno da dođe do progona.”\nKljuč enormnih profita devedesetih, kako je na sudu detaljno objasnio Subotić, bio je da su zakonske obaveze od prodaje cigareta prema državi bile samo 1 odsto, ali da se ni to maltene nije plaćalo jer je bilo obezvređeno inflacijom, dok su plaćanja prema inostranstvu išla novcem u gotovini i neretko bez evidencije.\nTa činjenica, zaključuje Vojislav Tufegdžić, otvara još jedno pitanje.\n“Subotić je priznao da je na trgovini cigaretama stekao bogastvo i da je to posle ulagao u preduzeća u Srbiji i u inostranstvu. Činjenica je da je svuda bio slobodan čovek, i pred zakonom čist, osim u Srbiji. Zato bi ovde, gde je stekao taj novac, morao da dokaže da je to učinio na legalan način.”\nStanko Subotić, koji prema sopstvenim tvrdnjama mesečno zarađuje 60.000 švajcarskih franaka, do Specijalnog suda došao je taksijem, a njegovo prvo pojavljivanje u procesu, nakon što je platio jemstvo od 538.000 evra, sa velikom pažnjom pratili su i domaći i strani mediji.\n"Slučaj Cane": Šverc, Služba i političke priče


APOS: Odložite veće kupovine do 21. septembra\n18/09/2014 | 13:22\nAsocijacija potrošača Srbije (APOS) preporučuje potrošačima da velike izdatke ili ugovore, odlože za period posle 21. septembra, kada počinje primena novog Zakona o zaštiti potrošača, jer se nove odredbe odnose isključivo na kupovinu od dana primene.\nNovi zakon predviđa da rok za odgovor trgovca potrošaču, na izjavljenu reklamaciju bude osam dana, a rok za rešavanje reklamacije koju je trgovac usvojio ne može biti duži od 15 dana, odnosno 30 dana za tehničku robu i nameštaj, računajući od datuma podnošenja reklamacije.\nUkoliko se nesaobraznost robe ili usluge javi u prvih šest meseci, potrošač ima pravo da zahteva da se ona otkloni zamenom, odgovarajućim umanjenjem cene ili izjavom da raskida ugovor, navodi se u saopštenju APOS.\nPopravka je moguća samo uz izričitu saglasnost potrošača, a nemogućnost potrošača da dostavi ambalažu robe prodavcu, neće moći da bude uslov za rešavanje reklamacije niti razlog za odbijanje otklanjanja nesaobraznosti.\nPredložene su posebne kaznene odredbe za trgovca koji reklamaciju ne reši u roku i na način sa kojima se potrošač saglasio. Trgovci će biti u obavezi da vode posebnu evidenciju o primljenim reklamacijama, a koja će sadržati sve neophodne elemente iz kojih se vidi čitav tok dešavanja.\nOblast usluga od opšteg ekonomskog interesa će biti jasna i precizno definisana u pojmovnom smislu (elektronske komunikacije, snabdevanje električnom energijom, toplotnom energijom, vodom za piće, prevoz putnika u javnom prevozu, odlaganje otpada…)\nOdluke koje donose trgovci kao davaoci usluga, odnosno javna preduzeća, donosiće se nakon mišljenja savetodavnog tela uz saglasnost predstavnika evidentiranih udruženja i saveza udruženja potrošača.\nDavaoci usluga od opšteg ekonomskog interesa biće u obavezi da formiraju posebne komisije za rešavanje reklamacija, a u kojima će svoje mesto imati predstavnici potrošačkih organizacija.\nPružaoci ovih usluga će moći da obustave pružanje usluge od opšteg ekonomskog interesa, ako potrošač ne izmiri potraživanja u roku od dva meseca od dana dospelosti obaveze.\nAli, ako potrošač ospori postojanje ili visinu obaveze i nastavi da uplaćuje račune za tekuće obaveze, neće moći da bude isključen sa mreže do okončanja sudskog postupka koji je pokrenuo trgovac i koji za predmet ima obavezu koju je potrošač osporio po osnovu ili visini.\nNovim zakonom definisaće se pojam "kolektivni interes potrošača", a kolektivna zaštita potrošača će se odnositi na sprečavanje nepoštene poslovne prakse i nepravičnih ugovornih odredbi. Ukinuće se sudske takse za potrošačke sporove do vrednosti od 500.000 dinara.\nEBRD potvrdio pad hrvatskog BDP\nManji porez najugroženijim slojevima Francuske


Efekti i dileme u primeni novog zakona protiv nasilja : Gradska opština Zvezdara\nEfekti i dileme u primeni novog zakona protiv nasilja\n„Novi zakon protiv nasilja– iskustva i praksa na Zvezdari“ je bila tema okruglog stola koji je, u organizaciji Komisije za rodnu ravnopravnost predsednika GO Zvezdara, održan u ponedeljak, 27.11.17.u Biblioteci „Vuk Karadžić“, u okviru obeležavanja Međunarodne manifestacije „16 dana aktivizma protiv nasilja nad ženama“.\nPozdravljajući prisutne, predsednik GO Zvezdara Miloš Ignjatović, rekao je da je jako dobro što sada imamo dobar zakon protiv nasilja, kao i da se Opština Zvezdara već duže vreme ozbiljno bavi problemom porodičnog nasilja zajedno sa relevantnim institucijama i da će tako i nastaviti.\nO efektima primene novog zakona protiv nasilja govorila je dr Tanja Ignjatović, programska koordinatorka Autonomnog ženskog centra, koja je istakla dobre efekte donošenja novog zakona, ukazala na značaj koordinirane akcije institucija, kao i manjkavosti i dileme u njegovoj primeni.\nPredstavnici relevantnih institucija izneli su svoja iskustva, nedoumice i dileme u postupanju u slučaju nasilja, a pošto je diskusija bila veoma živa i otvorila nova pitanja na kojima treba da koordiniraju institucije, zaključak sastanka bio je da treba održavati redovne sastanke na kojima će se razmenjivati iskustva i rešavati dileme u postupanju.\nU pauzi sastanka, Tamara Hadnadjev iz Udruženja praktičara cvetnih esencija „Latice” održala je prezentaciju „Floriterapija kao podrška ženama žrtvama nasilja”.\nSledeći sastanak, kojim će se završiti obeležavanje ovogodišnje manifestacije „16 dana aktivizma protiv nasilja nad ženama“ u organizaciji Komisije za rodnu ravnopravnost predsednika GO Zvezdara“ sa temom „Procena i upravljanje rizicima – iskustva profesionalaca iz relevantnih institucija“ zakazan je za ponedeljak, 11. decembar 2017. u 12 sati u istoj sali.


Srpski narod, tačnije, pravoslavni deo istog ima poprilično dobru povezanost sa sveštenim licima koja služe pri hramovima Srpske pravoslavne crkve. Zbog toga, često se dešava da pored služenja obreda na krštenjima, venčanjima, parastosima, popovi dobijaju molbe od vernika da osveštaju njihove domove, lokale, a od skoro i automobile.\nNa društvenim mrežama pojavila se fotografija na kojoj se vidi kako jedan od sveštenika Srpske pravoslavne crkve osveštava preko dvadeset automobila koji stoje parkirani ispred jedne crkve. Fotografija je, naravno podigla veliku buru zbog činjenice da se sveštena lica bave takvim stvarima. Međutim, kao i obično, istina je sasvim drugačija.\nNaime, masovno osveštavanje automobila je održano prošle godine u mestu Prilike pored Ivanjice, i tom prilikom se na jednom mestu okupilo preko 100 automobila. Prema rečima sveštenika Siniše Nikitovića, cilj ovog čina je bilo humanitarnog karaktera, a sav prilog je otišao u ruke dečaka MIlana Rabrenovića, koji boluje od jednog oblika autizma.\nOn je tom prilikom za portal Vesti izjavi kako je veoma radostan što se toliki broj parohijana javio i pomogao Milanu.\n- Uradili smo koliko je u našoj moći, prikupili smo novac onoliko koliko su ljudi mogli da daju, a za mene i sve ljude dobre volje koji su se odazvali mom pozivu najlepša nagrada će biti da nam se Milan sa lečenja u Beču vrati zdrav, veseo i nasmejan - rekao je tom prilikom okupljenim parohijanima sveštenik Siniša Nikitović,


Smederevski taksisti zamrznuli protest - SDCafe.rs\nHome\tInfo\tSmederevski taksisti zamrznuli protest\nSmederevski taksisti zamrznuli protest\nTaksi vozači svih 10 prevoznika u Smederevu posle dvodnevnog protesta zamrznuli su protestne vožnje do sutra davši Gradskom veću vreme da preispita odluku suprotnu onoj koju je donela gradska Skupština o maksimalnom broju taksi vozila.\n"Osnov naše protestne vožnje je nezakonita odluka Gradskog veća od 29. novembra kojom je prekršena važeća odluka Skupštine, jer je na osnovu molbi zainteresovanih za obavljanje taksi prevoza u sistem taksi prevoza grada Smedereva pušteno još 12 novih prevoznika", rekao je savetnik udruženja svih smederevskih taksi prevoznika Zoran Cvišić.\nOn je naveo da je Skupština prošle godine donela odluku na osnovu istraživanja novosadskog Saobraćajnog fakulteta koji je izradio studiju o uslovima saobraćaja u Smederevu i utvrdio da je optimalni broj vozila od 225 do 275, ali da je Gradsko veće prekršilo tu odluku.\nPrema njegovim rečima, time je "ugrožena egzistencija" svih taksi prevoznika, udruženih u samostalni sindikat, jer u "teškim ekonomskim uslovima poslovanja", što je više vozila na ulici, to su ekonomski efekti sve manji. "Mogućnost da novi prevoznici uđu u sistem taksi prevoza je tek kada broj važećih taksi dozvola u Smederevu bude ispod 275" zaključio je Cvišić.\nVlasnik Hepi taksija Dragan Savić rekao je da "taj sistem prevoza jedva preživljava u poslednjih nekoliko godina" i da je veoma bitno da se broj vozila održi jer bi višak taksista izazvao "saobraćajni kolaps".\nPlata direktora “samo” tri proseka\nRuska inspekcija zadovoljna Železarom Smederevo\nSmederevac u Sočiju\nVelika santa leda se otkačila kod Grocke...